[Rol] La millor espasa - Tadaima: anime en català, manga, el Japó i més!\nTadaima.cat Usuaris Rol Zona neutral\n[Rol] La millor espasa\n18 març 2017, 13:03\nEl pas pel portal m'havia deixat inconscient i em vaig despertar a la clariana d'un bosc espès. El primer que em vaig adonar es que la meva roba havia canviat. No sé que em va sorprendre més, si portar fragments d'armadura i una capa o poder aixecar una espasa gairebé més gran que jo sense esforços. Portava la clau lligada al cinturó. Vaig provar de tocar-la un altre cop però no va passar res.\nTot plegat em provocava una serie de preguntes: On era? Què hi feia allà? Perquè vestia com si hagués d'anar a la guerra? De què viuria? Podria tornar a casa? En cas que pogués, voldria tornar-hi? La primera resposta no va tardar en venir. Van passar un parell de senglars per allà així que els vaig obrir el cap amb la meva espasa. Acte seguit vaig recollir llenya i encenalls i vaig encendre un foc per cuinar-los tal com m'havien ensenyat quan anava als escoltes. El problema del menjar estava solucionat.\nMentre estava endrapant se'm va apropar un home d'edat avançada amb una cabellera llarga i negra amb alguns cabells blancs, un kimono verd i una katana en una funda blanca.\n– Perdona – em va dir – et menjaras tots dos senglars?\n– No, tranquil – vaig respondre – agafa tot el que vulguis. No costen gens de caçar.\n– Així doncs perquè n'has matat dos si amb un passaves?\n– Disculpa, si has vingut a emprenyar ja pots marxar per on has vingut.\n– Perdona, no era la meva intenció ofendre't. Encara gràcies que em convides a dinar.\nL'home va arrancar-li una cuixa al senglar, i abans de començar a menjar va dir “Ittadakimasu”:\n– Què vol dir això? – Vaig preguntar\n– Ho solem dir a Shinsei abans de cada àpat. Significa “gràcies a aquells que han donat la vida perquè jo pogués menjar”. – – – Seria un insult pels pobres senglars el no fer-ho. Canviant de tema, tens una espasa enorme, i tot i la seva mida sembla ben afilada. D'on l'has tret?\n– No ho sé. Vinc d'un altre món i m'he despertat amb aquest equipament. Pel que veig tu també ets espadatxí.\n– Vols comprovar quina espasa es la millor?\nTan bon punt em vaig acabar el meu tros de senglar vaig treure la meva enorme espasa i d'un sol cop vaig talar dos grans roures que estaven de costat. Els tall va ser net i sense estelles i els troncs van caure just sobre el senglar restant malmetent-lo.\n– No esta gens malament – va dir el vell.\n– Què ets capaç de fer tu? – vaig preguntar.\nL'home va donar una puntada de peu al tronc d'un arbre i va fer caure un reguitzell de fulles. Però enlloc de tallar-les una per una ni tan sols va desembeinar la seva espasa. Les fulles van caure a terra sense ni tocar-les.\n– Te'n estas fotent de mi oi? - Vaig preguntar enfadat.\n– No pas. Però et puc assegurar que la meva espasa es millor que la teva.\n– És una broma oi?\n– Llança't contra mi amb totes les teves forces i t'ho demostro.\nAixí vaig fer. Vaig llençar-me contra l'home agafant l'espasa amb totes dues mans, però ell em va parar amb la seva katana blanca i agafant-la amb una sola mà. Estava fent tanta força com podia, però ell no semblava esforçar-se el més mínim. Després d'intentar trencar les seves defenses no vaig poder més i vaig caure rendit al terra. L'espadatxí va guardar la seva arma.\n– La diferència entre les dues espases – va prosseguir l'home – és que la teva és una espasa malvada, ha de destruir-ho tot, en canvi la meva és piadosa, no te la necessitat de prendre vides innocents.\n– Això és absurd. – vaig respondre – Les espases no tenen personalitat. No són éssers vius.\n– Si això és el que creus agafa-t'ho d'una altra manera: Aquesta espasa desperta el pitjor de tu. És important saber com fer servir una arma però és més important encara saber quan no fer-la servir.\nVam seure una estona més en aquell clar de bosc. Vaig explicar-li la història del meu món, encara que no semblava entendre-la massa. Ell em va explicar la seva.\n– Em dic Jimbei. Solia ser un dels millors espadatxins de Shinsei. Amb 20 anys tothom em veia com el proper capità de la divisió d'exploradors. No obstant em van parar una trampa i actualment se'm persegueix per un crim que no he comès, per això vaig abandonar Shinsei i em dedico a vagar pel mon sobrevivint com puc. Ara farà uns 20 anys que vaig fugir. Tu tens pensat què fer amb la teva vida?\n– No – vaig respondre.\n– No penses tornar a casa? He vist varis objectes que funcionen com la teva clau, l'únic que has de fer es enfonsar-la en una superfície plana.\n– No m'importa. Perquè voldria tornar sabent com està el panorama al meu món?\n– Podries provar unint-te a l'exèrcit. A l'est hi ha una ciutat que es diu Drakkar. Encaixaries bé a la divisió de cavalleria.\n– Suposo que ho puc provar.\n– Anima't home. Potser així aprens a estimar una mica més el teu món.\n– Ho dubto, però gràcies pels ànims Jimbei.\nActe seguit vaig seguir tirant en direcció a l'est, pensant en les paraules d'en Jimbei, “aquesta espasa treu el pitjor de tu” i en el seu significat. De cop vaig tenir una visió. Una ombra negra estava davant dels meus nassos i em deia “hola” amb una veu de boig. Vaig treure l'espasa i vaig mirar a totes bandes però no hi havia res. Potser m'ho havia semblat. Vaig ignorar-ho i vaig seguir amb el meu camí.\nTorna a “Zona neutral”


Benissanó posa en valor el patrimoni del seu castell - Noticias CAMP DE TURIA\nBenissanó posa en valor el patrimoni del seu castell\nBenissanó ha portat a terme diverses intervencions en el seu castell, baix l’ajuda econòmica de la Diputació de València. Els recursos econòmics de la institució provincial provenen del Pla de Serveis i Obres Municipals (SOM), el Pla d’Inversions Financerament Sostenibles (PIFS) i les ajudes per a la recuperació del patrimoni.\nLa setmana passada, el diputat de Cooperació Municipal, Emili Altur va visitar aquesta localitat. Acompanyat per la seua alcaldessa, Amparo Navarro, va tenir l’ocasió de conéixer els treballs realitzats a les instal·lacions d’aquest monument.\nAmb aquesta ajuda econòmica s’ha aconseguit posar fi als problemes de termites i humitats que estaven afectant el forjat i les bigues de fusta de la planta baixa de la fortalesa.\nEl responsable de l’àrea de Cooperació Municipal va traslladar tot el suport de la Diputació de València per dur endavant aquelles iniciatives encaminades a valorar el gran patrimoni que atresora la localitat, i que aquest estiga al servei de tots els valencians.\nPer la seua part, Navarro va explicar que a través d’aquesta actuació escomesa al castell s’ha aconseguit incrementar la seguretat de la fortalesa, a més de millorar la seua arquitectura.\nEl Castell de Benissanó, és una joia del gòtic valencià edificada en la segona meitat del segle XV, sent durant segles la residència de distintes famílies nobles. Els seus murs també acolliren l’artesania de les monges que hi varen habitar, durant el filat de la seda. Aquest edifici està construït sobre una antiga alqueria àrab. En aquest castell-palau va estar pres Francisco I, rei de França, després de perdre la Batalla de Pavía.\nEn l’actualitat, aquest monument és l’atractiu principal del municipi en l’àmbit turístic i patrimonial.


Roses als balcons i activitats literàries virtuals a l’Urgell aquest Sant Jordi – Comarques de Ponent\nRoses als balcons i activitats literàries virtuals a l’Urgell aquest Sant Jordi\nTot i que el Sant Jordi d’enguany es viu de forma confinada, s’ha fet volar la imaginació i han sorgit diverses iniciatives arreu per mantenir la tradició. La majoria dels municipis de l’Urgell han animat als veïns a omplir els balcons de roses i altres elements decoratius. En alguns municipis com la Fuliola, fins i tot hem vist dracs, cavallers i princeses.\nEls ajuntaments també han organitzat activitats literàries virtuals. A Tàrrega s’ha presentat el llibreCol·loquis a Thä: Enric Casasses, recull de les ponències sobre l’obra de l’escriptor que es van exposar l’any passat a la ciutat, quan el poeta va esdevenir l’autor resident al Sant Jordi. La presentació s’ha fet a l’Instagram @culturatarrega i s’ha basat en l’entrevista que l’emissora municipal Ràdio Tàrrega ha realitzat a Enric Casasses i al coordinador de Col·loquis a Thä, Xavier García. Per la seva part, la biblioteca Germanes Güell ha ofert, també per Instagram, una Hora del Conte virtual, a càrrec de Ramona Térmens sota el títol Contes per la diada.\nA Bellpuig, l’Ajuntament ha organitzat, també a través de les xarxes socials, un taller virtual per confeccionar un punt de llibre, conta contes, recomanacions literàries i un concurs de microrelats.\nPer la seva part, a Agramunt, a banda de demanar als veïns que engalanin els balcons, professors i alumnes de l’Escola Municipal de Música oferiran avui a les 6 de la tarda un concert també des dels balcons.\nAlgunes floristeries, que aquests dies esten la botiga tancada, han ofert servei d’entrega a domicili. Tot i això, han explicat que les pèrdues seran importants, la majoria no han arribat ni al 10% del que facturaven en una diada normal.\nPel que fa a les llibreries, la majoria de la comarca estan obertes perquè també venen premsa i papereria. Les consultes per COMARQUES DE PONENT han explicat que molta gent ha fet la compra dels llibres durant els dies previs a la diada de Sant Jordi mentre que altres ja els tenen reservats per evitar haver d’esperar-se.\nTant floristeries com llibreries confien en la diada prevista el 23 de juliol per salvar la temporada.


'Lessons in Love and Violence': la relació d'un rei amb el seu súbdit, al Liceu - Teatre Barcelona\nEl Gran Teatre del Liceu acull fins a l’11 de març l’estrena a Espanya de l’òpera contemporània Lessons in Love and Violence, amb música de George Benjamin, llibret de Martin Crimp i posada en escena de Katie Mitchell. La història, ambientada en l’actualitat, està inspirada en un fet real de l’Anglaterra medieval: l’obsessió amorosa que el monarca britànic Eduard II va tenir per un dels seus súbdits i totes les conspiracions que van dur a terme els nobles per destronar-lo.\nSegons Benjamin, Lessons in Love and Violence és una òpera que reivindica que la gelosia, l’amor, el poder i la violència “són elements constants en la vida de les persones, en l’antiguitat i en l’actualitat“. “És una història sobre l’homosexualitat, la relació entre el rei i el seu amant; un fet on altres versions dramàtiques no ha volgut entrar. I plasma que el que passa en un dormitori pot tenir conseqüències terribles“, comenta el compositor. Per Mitchell, responsable de l’escenografia: “L’obra parla molt de l’amor entre dos homes molt conreats, que cuiden molt la seva aparença externa fins arribar a una harmonia“.\nEl muntatge és una coproducció de 6 teatres operístics europeus, entre ells el Liceu i el Teatro Real de Madrid, i es va estrenar amb èxit a Londres el 2018. L’Orquestra del Liceu, dirigida per Josep Pons, serà l’encarregada de posar música a la peça. Una tasca per la qual s’han hagut d’adaptar a les noves mesures per mantenir la distància de seguretat entre els músics: “Són 90 minuts sense interrupció de molta intensitat. I les distàncies de seguretat sanitària ens fan ocupar espai a la platea“, comenta Pons, i afegeix: “Benjamin és un dels grans noms del panorama actual, i s’agraeix que un compositor com ell faci partitures tan ben escrites com aquesta”.\nEl repartiment, que serà el mateix que va estrenar la producció a Londres, està encapçalat pel baríton Stéphane Dégout, en el paper del rei, i comptarà amb les veus del contratenor Samuel Boden, el tenor Peter Hoare, la soprano Geòrgia Jarman, el baix Daniel Okulitch i les cantants Isabella Gaudí, Gemma Coma-Alabert i Toni Marsol i l’actriu Ocean Barrington-Cook.


Prenem com a referència en aquesta crònica, les dades que recull el suplement de cultura del dia Avui, publicades el passat 29 de d'octubre. Són el més venuts a les principals llibreries del país.\nTercera setmana en la primera posició dels llibres de ficció, per l'obra de l'escriptora novell Sílvia Alcàntara amb "Olor de colònia". Setze setmanes en llista passant per damunt de l'èxit de la trilogia d'Stieg Larsson. En la segona posició, la segona de "Millennium" i en tercer lloc, la tercera part, "La reina al palau dels corrents d'aire". La novetat de la setmana és la incorporació al quart lloc de la darrera aportació literària de l'autor portuguès José Saramago, "Caín". Destaca també "Els Grope" de Tom Sharpe, presentat per Columna en català i situat en cinquèna posició. Humor corrosiu per aquest autor anglès resident a Llafranc, a la Costa Brava, des de fa més de vint anys. En sisè lloc la primera part de la trilogia Larsson, amb 48 setmanes de permanença en la llista de ficció. La segona novel.la de l'escriptor i advocat barceloní, Ildefonso Falcones amb "La mà de Fàtima" ha tingut una devallada important, de la quarta posició a la novena. Esperem que els lectors mantinguin l'interès per aquesta obra de Falcones editada per Rosa dels Vents.\nPel que fa el llistat dels de "no ficció", dues propostes de l'ex-president de la Generalitat de Catalunya, Jordi Pujol, que aquests dies està en l'ull de l'huracà arrel de la detenció de dos dels seus col.laboradors més directes durant diverses èpoques, Macià Alavedra i Lluís Prenafeta, empresonats pel jutge Garzón, en ser pressumptament partíceps d'una trama urbanística i que aquests dies és portada de tots els mitjans de comunicació. Pujol té situades les dues parts de les seves memòries entre els 10 més venuts. En setena posició, el primer volum i en primera posició, la segona part d'aquestes memòries, que abarquen des de 1980 fins el 1993. Ambdúes publicacions editades per Proa.\nAltres títols a destacar del rànquing del més venuts en l'apartat "no ficció", hi ha "La bona crisi" d'Àlex Rovira, editat per Pòrtic, en segona posició. Amin Maalof i el seu llibre "Un món desajustat" en tercer lloc. Quart per "El Secret" de Rhonda Byrne. "La cultura de la cobdícia" de Francesc Cabana està situat en cinquè i el sisè per "L'Empordà dels escriptors" de Jaume Guillamet. La molt interesant proposta de lectura de David Escamilla i José Luis Caballero, "Els secrets dels carrers de Barcelona", publicat per l'editorial l'Arca, és col.loca en vuitena posició. El novè espai pel llibre "Escoltant Guardiola" de Cossetània i el desè classificat, "El món groc" d'Albert Espinosa".\nImatge: Edward Hopper - "Compartment C, Car 193" (1938)


Cap Vermell - Capdepera, municipi tancat a la música i a la cultura\nEscrit per: Andreu Galmès\n"Sincerament no crec que sia el moment per posar impediments a la música/cultura ja que aquest és un dels sectors que més ha rebut i dins aquest sectors hi ha professionals que en aquests moments ho estan passant molt malament...."\nSi aneu al municipi de Capdepera (Capdepera, Cala Rajada, Canyamel...) només podreu escoltar música a algun hotel que tingui obert.\nL'Ajuntament demana als locals que vulguin fer música en directe (no als Hotels) el pertinent informe que doni fe del compliment i adequació a la normativa actual. Sembla ser que el deixar fer en aquest sector ha duit algunes denúncies de veïns i la cosa ha acabat als jutjats.\nNo he llegit la normativa en lo referent a la música en directe però sembla ser segons paraules d'algun funcionari entès que està feta per a no poder complir-se. Em suposo demanen insonoritzacions, control de volum mitjançant limitador de so (impracticable amb música analògica ), adequació del local, etc...etc... i tot signat per un enginyer previ estudi.\nMolt bé. La llei s'ha de complir.\nCom a president de la cooperativa Illamusical S. Coop. he lluitat i lluito perquè els músics treballin legalment, amb les altes pertinents a la Seguretat Social i amb les cobertures que qualsevol treballador té ( Mútua Laboral, assegurança de Riscos Civils, assistència als cursets de Riscos Laborals, etc.)\nSom conscients de la desídia de molts de negocis/locals malgrat les advertències del Consistori.\nPerò... Estan tots els locals/negocis oberts avui en dia adequats a la normativa vigent ja no per tenir música, sinó i simplement per poder tenir obert? Quants de locals/negocis tenen obert sense ni tan sols tenir el permís d'obertura ?.\nSi el problema és que la música/cultura atreu gent i per tant això és perillós Què fan els hotels amb 300, 400 o 500 places oberts?. Perquè els hotels, al igual que la majoria de negocis/locals, malgrat la seva titularitat privada tenen una funció pública.\nPuc dir que a tots els indrets on he tocat post-pandèmia s'han respectat tots els protocols.\nSeparació de les taules, neteja, mascaretes, etc... I que jo sàpiga no hi ha hagut cap infecció.\nNo es pot confondre la música/cultura amb la faràndula i el descontrol provocat per festes nocturnes d'esbarjo etílic.\nEl músic és el primer que entén per pròpia lògica que s'han de respectar unes normes. No és la nostra intenció molestar a ningú. Si el volum és un problema es toca més fluix i si el local no compleix les mínimes condicions no s'actua ja que el músic també és una persona i pot caure malalta com tothom.\nNo tots els locals tenen la mateixa idiosincràsia i problemàtica per tan no és de rebut posar-los a tots dins del mateix sac. Si un té problemes amb els veïns no vol dir que tots en tenguin i si un no respecte els protocols no vol dir que els altres tampoc.\nSincerament no crec que sia el moment per posar impediments a la música/cultura ja que aquest és un dels sectors que més ha rebut i dins aquest sectors hi ha professionals que en aquests moments ho estan passant molt malament. Persones que també tenen una família.\nNo tots els municipis actuen igual, de fet molts són flexibles i entenen la problemàtica, intentant al manco posar solucions més enllà d'una normativa, pot ser, massa estricta. Les normatives, igual que les lleis, estan fetes per a canviar-les i modificar-les quan sia adient.\nPer cert, que part o tot el pressupost de fires, festes, música i cultura vagui a Serveis Socials donat el panorama que ve pot ser comprensible, però seria just que es posàs ma també a altres partides pressupostàries que no cal ni esmentar, partides tal vegada molt més prescindibles que la música/cultura.\nA la fi tot depèn de la intenció i sensibilitat política del govern de torn, sia municipal, local, insular, autonòmic o estatal, que per això tenim una democràcia i els votem.


ESCOLES BRESSOL MUNICIPALS. CCOO considera que el govern de la Generalitat vol que desapareguin - CCOO Edu Cat Central\nHome / Unlabelled / ESCOLES BRESSOL MUNICIPALS. CCOO considera que el govern de la Generalitat vol que desapareguin\nESCOLES BRESSOL MUNICIPALS. CCOO considera que el govern de la Generalitat vol que desapareguin\nESCOLES BRESSOL MUNICIPALS. CCOO considera que el govern de la Generalitat vol que desapareguin Reviewed by CCOO Educació Catalunya Central on de setembre 12, 2013 Rating: 5


Notícies - Les escoles Collserola i Pi d'en Xandri fomentaran l'estalvi energètic\nLes escoles Collserola i Pi d'en Xandri fomentaran l'estalvi energètic\nLa proposta s'ha presentat aquest dilluns / Font: Diputació de Barcelona\nel 21/oct/13 Anna González Medi Ambient PDF\nLes escoles Pi d'en Xandri i Collserola participaran al projecte europeu Euronet 50/50. Aquesta iniciativa promou les bones pràctiques per disminuir la despesa energètica als centres, als quals l'Ajuntament revertirà el 50% de l'estalvi econòmic aconseguit.\nEuronet 50/50 és un projecte liderat per la Diputació que incentiva l'estalvi energètic en edificis públics mitjançant acords entre els ajuntaments i els equipaments. D'aquesta manera, els centres es comprometen a aplicar un conjunt de bones pràctiques i liderar el projecte, i el consistori a retornar el 50% dels estalvis econòmics aconseguits.\nLa nova edició de la iniciativa, que s'ha presentat aquest dilluns, comptarà amb la participació de les escoles locals Pi d'en Xandri i Collserola.\nLa proposta, que té una durada de tres anys i hi participen 16 socis de 13 països, està cofinançada pel programa Energia Intel·ligent per Europa. Durant aquest curs escolar participaran a la demarcació un centenar d'escoles i instituts, i 10 equipaments de més de 50 municipis.


Quadern de camp (i bolets III)\nEnviat per @oriolferran el Dm, 27/12/2011 - 19:24\nLa darrera entrega de l'experiència fotografico-boletaire l'acabo amb els rovellons i pinetells que, malgrat ser un bon any, va costar triar i decidir -des de l'aspecte fotogràfic- quin era el millor.\nAmbdós que acompanyen l'apunt són trobats, just als límits entre els termes d'Arenys de Mar i Arenys de Munt, per sota els cent metres d'alçada. Als turons que miren a mar, on fa cinquanta anys tot eren vinyes. El pinetell en un racó on les alzines ja els disputen l'espai als pins. I el rovelló entremig dels fanals (o les fanaletes), barrejant amb la farigola i la molsa (fixeu-vos-hi), a pocs metres de llentiscles i romanís. Amb aquesta companyia no va caldré posar-li cap condiment per cuinar-lo.\nA aquest darrer apunt hi afegeixo d'altres descobertes d'aquesta temporada. Un pebràs o pebrassa blanca, collit dalt de Collsacreu, i que enguany he menjat per primera vegada. Agafat tendre no és pas dolent, un gustet dolçet però que, malgrat que té qui diu que són excel·lents, no li guanya la partida a rovellons i pinetells.\nAprofito per comentar que a l'anterior apunt dedicat a les amanites hi he afegit una cua de cavall immensa que vàrem trobar a Dones d'aigua.\nI la resta de fotos al meu perfil a Instagram ara podeu seguir-les des d'aquí


Girona disposarà de servei de Girocleta durant tota la nit i busos urbans nocturns pels concerts d’hivern a la Copa\nLa programació musical comença demà i es portarà a terme també divendres i dissabte\nAmb motiu dels concerts d’hivern a la Copa, Girona disposarà de servei de Girocleta durant tota la nit i busos urbans en horari nocturn des de demà i fins dissabte. L’objectiu és facilitar l’accés i la mobilitat a la zona dels concerts de la Copa des dels diferents barris de la ciutat.\nLa Girocleta, el servei de lloguer públic de les bicicletes de la ciutat, es podrà utilitzar de forma ininterrompuda des de demà, dijous 27 de febrer, a les 5.30 h, fins diumenge, dia 1 de març, a la una de la matinada.\nTransports Metropolitans del Gironès SAU oferirà servei de bus nocturn pels concerts d’hivern de les barraques de Girona d’aquest cap de setmana, igual com es fa per les barraques durant les Fires de Sant Narcís. Com és habitual, és servei començarà el recorregut a l’avinguda de Ramon Folch i unirà l’espai de les barraques amb els barris de Germans Sàbat, Montjuïc, Sant Narcís, Eixample, Montilivi i Palau.\nLa freqüència serà de cada 30 minuts en la majoria de línia, excepte a Germans Sàbat i Montjuïc, en què la freqüència serà d’una hora. El servei començarà a les 22 h i acabarà a les 6.30 h.\nRamon Mirabet cancel·la el concert previst dissabte per causes mèdiques\nUn dels caps de cartell dels concerts d’hivern de les barraques de Girona, Ramon Mirabet, ha hagut de suspendre el seu concert per motius mèdics. La seva actuació estava prevista per dissabte 29 de febrer i era la primera actuació del músic de Sitges a l’escenari de La Copa.\nA banda d’aquesta incidència, demà, divendres i dissabte es portaran a terme una dotzena de concerts i activitats a l’esplanada de la Copa, la majoria dels que estaven previstos en el mateix espai per les Fires de Sant Narcís del 2019 i que es van haver d’anul·lar.\nEl primer dia, el dijous 27 de febrer, serà el torn de Kumbara, una nova banda gironina que fusiona estils com el latin, el reggae i l’electrònica; el grup punter del punk rock en català, els tarragonins Crim, i la banda provinent de Londres Buster Shuffle. El segon dia, el divendres 28 de febrer, actuaran dos dels caps de cartell de la programació: el grup londinenc Asian Dub Foundation i l’artista Lildami. El mateix dia també actuarà el quartet femení Ira –un grup de rap transgressor provinent de Vallecas que pretén una transformació social amb base feminista- i les Balkan Paradise Orchestra, també coneguts com BPO –un conjunt format per onze dones instrumentistes de vent i percussió amb música de tradició balcànica-.\nEl darrer dia, el dissabte 29 de febrer, serà la jornada més atapeïda amb concerts a la nit però també amb actuacions durant el dia adreçades a un públic més familiar. La música negra i el tindran un paper destacat, amb els concerts de la Black Music Big Band i els sevillans O’Funk’illo. Cal destacar especialment el concert de la Black Music Big Band, una coproducció realitzada amb l’Ajuntament de Girona consistent en la reinterpretació d’alguns dels temes de la banda Red Hot Chili Peppers. Aquest dia actuarà també Maruja Limón, un grup barceloní format íntegrament per dones que arrodonirà la nit amb la seva música vital que oscil·la entre el flamenc, el pop i els ritmes llatins.


Més de 14.000 persones i 70 entitats contra el comerç il·lícit de minerals | Catalunya Religió\nMés de 14.000 persones i 70 entitats contra el comerç il·lícit de minerals\nPer Catalunya Religió. Dg, 21/02/2016\n- De les mines del Congo als nostres dispositius mòbils\n(Justícia i Pau) Justícia i Pau continua el seu treball d'incidència per a l'adopció final d’una regulació efectiva del comerç de #ConflictMinerals. Després del resultat de la votació del ple del Parlament Europeu a favor d'una regulació dels #ConflictMinerals obligatòria per a tota la cadena de subministrament, la llei es troba en fase de discussió entre les tres instàncies amb poder decisori a la UE: el Parlament Europeu, el Consell de la Unió Europea i la Comissió Europea (l’anomenat “trílogo”).\nDes de Justícia i Pau reiteren el seu agraïment a les més de 14.000 persones que han recolzat la nostra campanya de signatures a favor d’una legislació europea que posi control al comerç dels #ConflictMinerals. A aquestes signatures se sumen més de 70 ONG europees que fan una crida perquè la Unió Europea aprovi una llei que freni l'extracció i comerç il·lícit de minerals en zones en conflicte.\nComunicat: La llei de minerals en conflicte es troba en fase de discussió en les instàncies comunitàries\nL'extracció i el comerç il·lícit de minerals en zones de conflicte, com el que es produeix a l'Est de la República Democràtica del Congo, tenen devastadors efectes sobre la població local i és font de múltiples vulneracions dels drets humans. Davant aquest escenari, el procés legislatiu iniciat per la Unió Europea el 2014 per regular el comerç d'aquests minerals ofereix una important oportunitat per posar fre a aquestes pràctiques i exigir a les empreses que participen en la cadena de subministrament dels dits minerals un comportament responsable i major transparència en les seves actuacions. (...)\n[llegiu el comunicat sencer aquí]\nminerals, conflictes armats, Congo, conflictminerals, comunicat, llei, entitats, signatures, campanya, món, internacional, Acció Social, Política


Horitzó innovació. Prepara’t per començar a innovar.. ACCIÓ - Agència per la Competitivitat de l'Empresa\nHoritzó innovació. Prepara’t ...\nHoritzó innovació. Prepara’t per començar a innovar.\nÉs un servei gratuït dirigit a empreses amb més de 4 anys de constitució, un mínim de 5 treballadors i una facturació superior als 400.000 euros.\nEl servei Horitzó Innovació d’ACCIÓ s’adreça a empreses que volen innovar però encara no estan preparades per fer-ho.\nEl servei Horitzó Innovació és un servei d’assessorament d’ACCIÓ. Ofereix dos elements clau per millorar el rendiment de la teva empresa i preparar-la per innovar: una anàlisi personalitzada de l’estat actual de la teva empresa i un pla a mida per implementar les millores que detectem amb tu.


Santa Susanna inaugura la nova biblioteca - maresme360 - Portal de notícies del Maresme\nInicioSanta SusannaSanta Susanna inaugura la nova biblioteca\n21 maig, 2017 Redacció Santa Susanna 0\nSanta Susanna ha fet aquest dissabte l’acte d’inauguració de la nova biblioteca, que ha estat batejada amb el nom Vall d’Alfatà. La denominació és el primer esment del que es té constància de Santa Susanna l’any 1021 i és un mot àrab que significa ”victòria” i com a forma verbal “conquerir”.\nLa nova biblioteca, que s’ha acabat amb anys de retard, disposa de 955 metres quadrats útils distribuïts en dos nivells. L’espai compta amb una zona d’acollida, un espai polivalent amb ús independent, àrea de diaris i revistes, àrea infantil i general, espai de suport, terrassa i zona de treball intern. El projecte és obra de l’arquitecte Jordi Goula i és eficient des del punt de vista energètic, a través de plaques solars i la reutilització de les aigües grises de lavabos i dutxes.\nL’equipament compta amb un fons inicial de 10.681 documents, entre els quals hi ha 9.000 llibres, 1.600 documents audiovisuals i 81 subscripcions a diaris i revistes. La biblioteca estarà oberta al públic 33 hores a la setmana. El cost total de construcció de la biblioteca ha estat de poc més d’1.400.000 euros, dels quals la Diputació de Barcelona n’ha aportat 686.000, la Generalitat de Catalunya 599.000 i l’Ajuntament de Santa Susanna, 122.00.\nLa Biblioteca Vall d’Alfatà de Santa Susanna és una biblioteca municipal que forma part de la Xarxa de Biblioteques Municipals de la Diputació de Barcelona i que està integrada al sistema de lectura pública de Catalunya.


Un Dia Mundial del Reciclatge que arrenca amb iniciatives 2.0 i de sensibilització ciutadana | Sostenible\nDes de Barcelona s’aposta per la innovació i la tecnologia en la millora ambiental de la ciutat\nBarcelona presenta dues iniciatives basades en el foment del reciclatge i les noves tecnologies. D’una banda s’inicia la Marató BCN Apps Jam: Recicla! (que tindrà lloc el 21 de juny); i de l’altra banda, es presenta el conte El descobriment de l’Ona, per apropar la problemàtica dels residus als més petits.\nLa marató BCN Apps Jam: Recicla! convida al disseny d'aplicacions de mòbil que promoguin, mitjançant el joc, un millor reciclatge dels residus a la ciutat de Barcelona\nLa marató BCN es desenvoluparà en 10 hores. Temps que ha de ser suficient per dissenyar aplicacions que vagin més enllà del joc, i que impulsin a l'usuari a millorar el seu reciclatge en el dia a dia. Aquesta marató d'idees tecnològiques amb vessant ambiental se celebrarà el dia 21 de juny a la Seu de Barcelona Digital Centre tecnològic, on es valoraran les propostes i es donaran dos premis, de 5.000 i 3.000 euros respectivament. Per accedir a més informació, i concretament, a les bases de la convocatòria es pot visitar la pàgina web: www.bcnappsjam.com.\nQuè fa una girafa quan es troba amb un tap de plàstic en el contenidor equivocat?\nL'Ona és una girafa que en trobar-se un residu on no tocava comença una investigació per trobar respostes, recorrent els carrers, places i mercats de la ciutat de Barcelona; i mentre, aprèn i comparteix tot allò que descobreix amb els més petits. El conte El descobriment de l'Ona, amb il·lustracions de Roser Capdevila, està disponible a la web de la ciutat de Barcelona (www.bcn.cat) des del 18 de maig.\nEl Moviment R presenta el primer 'graffiti net' de Catalunya\nEl dijous 17, també en motiu del Dia Mundial del Reciclatge, el Moviment R presenta el making off d’un “graffiti net” que s'ha creat al Parc Fluvial del Besòs (Sant Adrià del Besòs) . Aquesta acció presenta un “Art net i polit”. En comptes de pintar el mur amb aerosol, el graffiti del Moviment R, que ocupa 1'50x20 metres de mur del parc fluvial, neteja la brutícia de la paret mitjançant una tècnica de medis mecànics (raspalls d'acer). Els precursors directes d’aquest tipus de “graffiti” són els artstes Paul Curts (a.k.a. Moose) i Alexandre Osario.\nEl Dia Mundial del Reciclatge, la revista Opcions es renova\nCoincidint amb el Dia Mundial del Reciclatge, la revista Opcions, especialitzada en consum conscient i transformador, celebra el seu desè aniversari i aprofita per presentar la nova Opcions, amb una edició renovada, redissenyada i adaptada a la realitat actual de crisi econòmica.\nPer saber-ne més sobre tot el que ha passat el Dia Mundial del Reciclatge, es pot seguir el hastag #yoreciclo, promogut des de l'Associació de Ciències Ambientals, per tal de trobar dades, consells i aportacions personals sobre la situació i perspectives del reciclatge.\nFont: Barcelona apps Jam 11.6 KB


Història de l'Educació Valenciana\nInici > Història de l'Educació Valenciana\nPeríode de l'esdeveniment: De 5 de novembre de 2018 a 30 de novembre de 2018. Dilluns, dimarts, dimecres, dijous, divendres, dissabte i diumenge de 00:00 a 23:59.\nLloc de realització: Facultat de Filosofia i Ciències de l'Educació i Facultat de Magisteri\nDes de 2001 aquestes jornades sostenen un continuat interès a promoure el coneixement d’un àmbit significatiu de la nostra realitat històrica. Tracten de conèixer i comprendre qüestions del passat de l’educació, però responent sempre a la necessitat de fonamentar la reflexió sobre problemes i fets de la realitat actual. Idees, models i procediments que es construeixen històricament, sens dubte, i constitueixen encara avui temes rellevants. En aquesta edició oferim una convocatòria a recórrer un itinerari historiogràfic per discursos i pràctiques pedagògiques en la nostra societat valenciana, en la pròpia capital i en comarques i ciutats. Les jornades volen ser un motiu i oportunitat per a prosseguir en la tasca de repensar l’educació des de la Història, revisar les pràctiques en la seua institucionalització, aclarir l’evolució de la seua organització normativa.\nDepartament d’Educació Comparada i Història de l´Educació i Vicerectorat de Projecció Territorial i Societat, en col·laboració amb la Facultat de Filosofia i Ciències de l’Educació i la Facultat de Magisteri.


Com utilitzar endolls de França a Lesotho\nConnectors, preses de corrent, adaptadors i altra informació necessària per viatjar des de França a Lesotho en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nTipus de taps: E. M.\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de França a Lesotho sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


TV3, líder d'audiència del mes d'abril amb una quota del 12,4% - TV3\nTV3, líder d'audiència del mes d'abril amb una quota del 12,4%\nTV3 manté el liderat per vuitè mes consecutiu. Destaquen els bons resultats de la transmissió del Barça-PSG, els "TN", "Polònia", "El foraster" i "Els internats de la por"\nLa transmissió del Barça-PSG, el més vist del mes\nEl Barça-PSG, el més vist del mes\n01/05/2015 - 11.40\nTV3 és líder d'audiència del mes d'abril amb una quota del 12,4%, davant de Tele 5, amb un 11,7%, i d'Antena3, amb un 11,3%. A més distància hi ha La 1, en quarta posició i amb una quota del 7,6%; Cuatro, cinquena classificada, amb un 6,9%, i la Sexta, que ha acabat en sisè lloc, amb una quota del 6,6%. Pel que fa als canals temàtics, el canal Esport3 ha tancat el mes d'abril amb una quota de l'1,4%, millor registre des del maig del 2014. El 3/24 es consolida com a referència informativa amb una quota de l'1,2%, mentre que el Super3/33 tanca amb l'1,5%.\nInformació, esport i servei, el més vist de l'abril\nLa transmissió del partit de la Lliga de Campions entre el F. C. Barcelona i el París Saint-Germain, disputat al Camp Nou el 21 d'abril, ha estat el programa més vist del mes a TV3. Va tenir una audiència d'1.189.000 espectadors i un 35,6% de quota, que el situen en primera posició dels 40 programes més vistos a Catalunya, un rànquing en què TV3 ha situat 19 dels seus programes i en què ocupa set dels deu primers llocs. Entre aquests deu primers, a més de la transmissió esmentada, hi ha el resum de l'anada de l'eliminatòria entre el PSG i el Barça, en quart lloc.\nTambé hi figuren tres edicions dels "Telenotícies", en cinquè, vuitè i desè lloc. L'edició del "TN Vespre" del dia 20 d'abril, que coincideix amb l'assassinat del professor de l'Institut Joan Fuster, a Barcelona, ha estat l'informatiu més vist del mes. En sisè lloc hi trobem el capítol d'"El foraster" en què Quim Masferrer visitava Sant Feliu Sasserra. El programa ha acomiadat la temporada després de liderar la seva franja en tots els capítols emesos. També destaca el resultat del documental "Els internats de la por", setè programa més vist del mes d'abril. El treball del tàndem format per Montserrat Armengou i Ricard Belis, en què es denunciaven les vexacions que van patir les persones que van estar internades en centres religiosos o sota tutela de l'Estat durant la dictadura i fins ben avançada la democràcia, va tenir una audiència de 630.000 espectadors i una quota del 19,1%.\nEl canal informatiu ha tancat el mes d'abril amb una quota de l'1,2%, i dobla els resultats del seu competidor 24H, de TVE. El seguiment constant de l'actualitat consolida el canal 3/24 com a referent informatiu. La transmissió de les compareixences davant la comissió d'investigació sobre el frau i l'evasió fiscals ha tingut un molt bon seguiment per part dels espectadors catalans. En concret, el dia 10 d'abril el 3/24 va tenir una quota del 2,1%, coincidint amb la compareixença d'Alícia Sánchez-Camacho, al matí, i la de Victoria Álvarez, a la tarda, amb una quota del 5% i una audiència de 74.000 espectadors de mitjana.\nEsport3, millor registre de l'any\nEl mes d'abril ha estat molt positiu per al canal Esport3, que ha aconseguit una quota de l'1,4%, una dècima per sobre de la del mes de març i millor registre des del mes de maig del 2014. Cal destacar, a més del bons resultats de les programacions especials de partits de futbol, els excel·lents resultats de les transmissions dels partits de bàsquet de l'Eurolliga, d'una manera especial els del "play-off" entre l'Olympiacos i el F. C. Barcelona, o la final de la Copa de la UEFA de futbol sala entre el Barça i el Kairat.\nEl més seguit a la web: "Telenotícies", "Cites", "Els internats de la por" i Guardiola\nL'audiència a internet del mes d'abril ha estat d'1.238.000 visitants únics, que han fet més de cinc milions de reproduccions. Al capdavant dels programes amb més visitants únics hi ha els "Telenotícies", amb més de 400.000 visitants i gairebé un milió de reproduccions. A continuació, els 167.000 visitants únics de "La Riera", que han fet més d'un milió de reproduccions dels capítols de la sèrie. Els segueixen "Alguna pregunta més?", "El temps" i "Els matins", tots tres amb gairebé 80.000 visitants únics.\nPel que fa al consum de vídeos en el servei del TV3alacarta, destaca el vídeo en què l'entrenador del Bayern, Josep Guardiola, afirma que "tard o d'hora aconseguirem que tothom entengui que al món es pot parlar amb les mil llengües que hi ha", en referència a l'incident protagonitzat per l'entrenador de l'Eibar quan va abandonar la sala de premsa del camp de l'Almeria en ser increpat per diversos periodistes perquè havia parlat en euskera. Aquest vídeo, en només quatre dies, ha tingut 38.000 reproduccions.\nTambé ha despertat molt d'interès el primer capítol de la nova sèrie "Cites", que des de la seva estrena, el dilluns 27, ha registrat més de 43.000 reproduccions. És el mateix cas del documental "Els internats de la por", que en tres dies, des del dimarts 28, ha arribat a les 22.000 reproduccions.


Protecció d'espais naturals\nÉS PROTEGIR EL FUTUR DE TOTS\nL'Obra Social "la Caixa" i la Diputació de Barcelona, dins del seu programa de protecció d'espais naturals, treballen conjuntament en la conservació i la protecció del medi ambient afavorint la reinserció social i laboral de col·lectius en risc d'exclusió.\nUna aposta pel manteniment i la protecció de les nostres zones més valuoses a través d'actuacions territorials amb grups de treball formats per experts\ni persones amb dificultats.\nPer a més informació: www.diba.cat/parcs / www.laCaixa.es/ObraSocial\nAl Parc Natural del Montseny, treballem per impulsar els usos rurals més tradicionals, disminuir l'impacte ambiental i mitigar els efectes del canvi climàtic mitjançant la gestió dels boscos i l'aposta per les energies renovables, amb l'objectiu de mantenir aquest espai emblemàtic.\nAmb l'objectiu que totes les persones puguin gaudir de la natura al Parc Natural de la Serra de Collserola, impulsem l'accés al parc per a persones amb discapacitat, n'eliminem les barreres físiques per accedir a les àrees d'oci i millorem la seguretat de les zones accessibles.\nLa recuperació d'espais afectats per incendis forestals, la millora d'hàbitats per a la fauna protegida, l'ordenació dels accessos als punts d'interès i la valoració del patrimoni natural i cultural són alguns dels objectius de l'actual conveni de col·laboració entre l'Obra Social "la Caixa" i la Diputació de Barcelona.


Enviar aquesta notícia per e-mail Imprimir aquesta notícia ciutat 04. 05. 2021 Compartir a Twitter Compartir a Facebook\nEl programa "L'H reactiva autònoms" ha rebut més de 1.000 sol•licituds\nEls ajuts són de 1.000 euros i es poden demanar fins al 12 de maig\nEl Gornal Activa ha acollit la trobada de l'alcaldessa de L'Hospitalet, Núria Marín, amb un grup de treballadors autònoms per presentar-los "L'H reactiva autònoms", el programa municipal d'ajuts a autònoms dotat amb 4 milions d'euros. Es tracta d'una iniciativa de reactivació econòmica en el marc del Pacte de ciutat.\nMarín ha explicat que si bé les mesures de contenció de la Covid-19 han tingut un impacte important en l'activitat empresarial i econòmica de la ciutat, "els autònoms i les autònomes sou un dels col•lectius que les heu patit d'una forma més severa. Aquestes ajudes volen contribuir a evitar el tancament definitiu de negocis i la pèrdua de llocs de treball". I ha afegit: "Portem 1.050 sol•licituds i us puc assegurar que ningú que compleixi amb els requisits es quedarà fora".\nEls ajuts són de 1.000 euros per sol•licitud, es poden presentar fins al 12 de maig i no estan sotmeses a valoració, sinó que s'atorguen a tothom que compleixi els requisits establerts.\nEls requisits que cal complir són: tenir el domicili fiscal a la ciutat de L'Hospitalet i tenir l'alta al RETA, en ambdós casos amb anterioritat al 17 de març de 2021, data de publicació de l'aprovació definitiva de les bases particulars al BOPB. Cal també complir almenys algun dels següents requisits:\nTenir reconeguda la prestació econòmica extraordinària per cessament de l'activitat de suport al col•lectiu de persones autònomes afectades greument en la seva activitat i ingressos per la situació d'emergència sanitària derivada de la Covid-19.\nAcreditar una disminució dels ingressos de més del 50 %, en termes interanuals, entre el tercer i quart trimestre de 2019 i el tercer i quart trimestre de 2020.\nEn aquesta trobada a Gornal Activa també s'ha resolt dubtes, com ara si per accedir a les ajudes calen tots els requisits, si hi ha ajdues de qualsevol administració per implantar mesures antiCovid i per a empreses d'economia social i què passa amb les empreses que es van crear l'any passat i, per tant, no tenen referència per acreditar que han tingut una reducció d'ingressos.\nAquest últim és el cas de l'Ana Belmonte Fuentes, que poc abans de la pandèmia va obrir el centre d'atenció a la infància Yummy. "Nosaltres no ens podem comparar amb l'any anterior i, a més, hem facturat molt poc, així que ens hem quedat fora de totes les ajudes. I no és la primera vegada que ens ha passat", ha dit.\nLa tinenta d'alcaldia d'Ocupació, Empresa, Turisme i Economia Social, Rocío Ramírez, ha recordat que "a la ciutat hi ha 12.500 autònoms, són un sector que crea activitat i ocupació i ajudar-los ha de ser una prioritat".\nEl Pacte de ciutat ha estat el resultat del consens institucional i ciutadà per reactivar socialment i econòmicament la ciutat. Un full de ruta que recull el compromís de pal•liar els efectes que ha tingut la pandèmia\nS'obre una línia d'ajuts a autònoms de fins a 4 milions d'euros per a fer front a la Covid


Arxius de Júnior femení - Pàgina 2 de 3 - Agrupació Bàsquet Premià de Mar\nMRINA OLIANA - Crònica 28/1/17 AB. Premia – Club Joventut de Badalona Júnior Femení Interterritorial I sí, les recompenses han arribat, gràcies al bon esforç del Júnior Femení de l'AB Premià. Molt bona quinzena jornada de les noies del júnior…\nMARINA OLIANA - Crònica 21/1/17 Santa Coloma de Farners- AB. Premia Júnior Femení Interterritorial Mala catorzena jornada del Júnior Femení de l'AB Premià contra el Santa Coloma de Farners, superior des del minut 1 de partit, amb un resultat final…\nMARINA OLIANA - Crònica 14-1-17 Júnior Interterritorial Femení AB.Premià-CB. Banyoles Blau Mal començament d'any de les noies del Júnior Femení de l'AB. Premià contra un CB. Banyoles Blau superior als últims quarts, amb un resultat final del partit de 37-68.…\nMala jornada del Júnior Femení, que seguirà lluitant\nMARINA OLIANA - Crònica 19-12-16 / Femní Osona Taronja – AB. Premia Júnior Femení Interterritorial Mala jornada del júnior femení interterritorial de l'AB Premià contra un Femení Osona Taronja amb un resultat final de 64-56. Amb un resultat igualat a la…\nEl Júnior femení cau a casa amb l’Arenys per només 3 punts\nMARINA OLIANA - Crònica 3/12/2016 AB. Premià – Arenys Bàsquet Júnior Femení Interterritorial Mala jornada del Júnior Femení Interterritorial de l'AB Premià contra un Arenys Bàsquet amb un resultat final de 48-51. Tot i la derrota, les noies del Júnior van…\nMARINA OLIANA - CB. Granollers A – AB. Premia Júnior Femení Interterritorial Mala setena jornada del Júnior Femení de l'AB. Premià contra un CB. Granollers A amb una derrota de 52 – 46. Malgrat la derrota, les jugadores del Júnior…\nAl Júnior Femení se li escapa la victòria en un final d’ensurt\nMARINA OLIANA - Júnior Femení Interterritorial AB Premià - CEEB Tordera A Mala sisena jornada del Júnior Femení Interterritorial de l'AB PremiÀ contra el CEEB Tordera A amb un resultat final d'ensurt 52-53. El mal encert des del tir exterior va…


Suport Whatsapp +91 950 12 90 123\nSecura - AJAX de la compra és un sistema de gran abast que es pot integrar als vells nous llocs web / HTML per estendre la seva funcionalitat com la compra amb productes descarregables. Ara pot venda dels seus productes digitals directament des de la seva pàgina web HTML d'edat. No cal utilitzar OpenCart o qualsevol altre de compres per al seu lloc de comerç electrònic. Vostè pot crear el seu propi lloc web de comerç electrònic en qüestió de minuts utilitzant aquest sistema de la compra.\nNo hi ha necessitat de tenir cap coneixement de PHP, MySQL.\nNo hi ha necessitat de ficar-se amb els codis, simplement còpia simple codi creat pel panell d'administració\nConstruït amb Bootstrap.\nPanell d'administració completament carregat. ( DEMO USUARI: [email protected] PWD: admin)\nÀrea del Client ( DEMO USUARI: [email protected] PWD: client)\nImatges de producte.\nSistema de Transaccions.\nNova Compra Notificació a l'usuari.\nAfegir fons als usuaris des del panell d'administració.\nCrèdits de prepagament.\nUsuari pàgina detalls de la compra.\nAfegir / Treure els productes.\nEls preus personalitzats.\n4 passarel·les de pagament.\nTechProcess (TPSL) i CCAvenue per a clients de l'Índia.\nAPI per afegir noves portes d'enllaç.\n100% de suport.\nAquest article està sota desenvolupament actiu. Veureu més característiques amb el temps\nAdminPanel (accés d'administrador): Usuari: [email protected] contrasenya: administrador\nPanell d'usuaris Usuari: [email protected]~~V~~singular~~3rd contrasenya: client\nV1.0 (versió de llançament)\nAfegir fons per a l'usuari des del panell d'administració - Alta Registra't error - Fixa - Errors menors corregits\nCompra d'articles Diàleg - Millora Rendiment - Millora - Errors menors corregits\nBootstrap 3 - afegit Cupons - Afegit Productes - imatges noves característiques afegides Detalls del producte botó - S'ha afegit Compatibilitat amb múltiples dispositius - Millorat panell d'administració - Completament re-inventada Rendiment - Molt millorat molt imatges fixes temporals BUG - S'ha corregit errors\nPer rebre suport si us plau un correu electrònic a la vostra adreça address.please no demanar suport en els comentaris.\nVa trobar una falla? Tenir o suggeriment?\n8 juny 13\n4 març 14\neCommerce, eCommerce, tots els Articles, ajax carret, clon Codecanyon, Cistella digital, productes digitals, productes descarregables, html5, carro de paypal, pagat per avanç, at, Secura


Mas s’aferra al lideratge de CDC davant de l’auge dels nous valors | Catalunya | EL PAÍS Catalunya\nEl Partit Demòcrata celebra avui les eleccions per decidir la direcció\nBarcelona 22 JUL 2016 - 14:03\tCEST\nFrancesc Homs, Artur Mas i Carles Puigdemont. ALBERT GARCÍA\nConvergència, mutada en el Partit Demòcrata Català (PDC) fa dues setmanes, canvia demà de façana. No només perquè canvia de seu –abandona la que Pujol va utilitzar per fer més potent el vell partit i on els registres policials a la recerca de proves de corrupció van impulsar la refundació–, sinó perquè a partir de demà a la tarda bona part dels seus dirigents ja no seran els mateixos. Després d'unes votacions que comencen avui, només Artur Mas mantindrà el mateix càrrec, de president, i amb data de caducitat: els estatuts del partit li limiten el mandat, en teoria, a quatre anys.\nLa refundació de la vella Convergència ha derivat en un intens debat de les seves bases respecte a si es podia tancar una etapa sense canviar les cares. Al final, els associats i el planter de joves s'hi van negar i es va desfer tota possibilitat que es presentessin cares vinculades a una antiga direcció. De la llista dels “antics” han caigut Jordi Turull, que fins fa poc més d'una setmana no va descartar presentar-se com a coordinador general de l'organització, Germà Gordó o Josep Rull. Fins i tot una altra persona de confiança de Mas, Francesc Homs, ara l'home fort de Convergència al Congrés, ha desfermat una divisió interna per la seva independència i la falta de transparència en la votació del seu grup a la mesa de la cambra baixa.\nDesapareguts ells, ocuparà el seu espai un equip format per una llista mig consensuada, que integra diversos corrents, i en la qual mana una part del poder més jove i municipal del partit. Aquest foc nou el lideren Marta Pascal, aspirant a coordinadora general, i David Bonvehí, personatge clau en l'estructura del partit a la Catalunya central, un dels grans caladors de vots del Partit Demòcrata i resistència davant l'auge de l'independentisme clàssic que representa Esquerra Republicana.\nTot apunta al fet que Pascal s'imposarà a la llista liderada per Ignasi Planas i que representa el corrent de Reagrupament, una de les escissions d'Esquerra que ara ha decidit sumar-se al projecte del PDC. Si és així controlarà el dia a dia de la formació i haurà de refer les xarxes amb el territori que s'han desfet en els últims anys, primer pas per recuperar el pas electoral i tornar a créixer en vots. Aquest és el principal objectiu de la nova direcció del partit, de prou envergadura com perquè un gran grup d'associats, entre els quals s'inclouen les joventuts de la JNC, imposés un quadre d'incompatibilitats perquè la major part dels membres de la nova direccio se centressin, principalment, en el partit.\nPerò Pascal no serà la número dos de la formació. Entre Mas i ella hi haurà una tercera persona, una figura en auge en el partit que l'expresident de la Generalitat volia que fos la secretària general: Neus Munté, consellera de la Presidència i portaveu del Govern català. Si Munté no lidera aquesta executiva és perquè es negava a abandonar l'Executiu català, en el qual té un rol indispensable de suport a Carles Puigdemont. Descartada aquesta possibilitat, Mas va plantejar –davant la sorpresa i l'empipament d'alguns membres del partit—una presidència bicèfala, de caràcter més representatiu, però que tindrà influència en l'executiva. Mas serà president i Munté vicepresidenta.\nL'altre càrrec que està en joc avui és el del president del Consell Nacional, encarregat d'ordenar i moderar els debats del gran òrgan de govern del partit. Les dues candidatures que es presenten són la màxima visualització de les diferències existents en el partit. D'una banda, Mercè Conesa, alcaldessa de Sant Cugat del Vallès, presidenta de la Diputació de Barcelona i últim cartutx del corrent de Josep Rull de tenir un càrrec de cert relleu en la nova formació. Es disputarà la butaca amb Santi Vila, exalcalde de Figueres, exconseller de Territori, titular de la cartera de Cultura i aspirant a alcaldable de Barcelona. El seu modulable discurs, en ocasions criticat per ser excessivament realista en el tema independentista, genera discrepàncies en el si del partit. Però la seva candidatura ha rebut el suport de Carles Puigdemont, que s'entén com el beneplàcit de l'antiga direcció.\nAmb la finalització del congrés fundacional aquest cap de setmana, Convergència iniciarà al setembre un altre tema espinós, el de l'elecció de les federacions territorials. Barcelona, on més feina requereix l'estructura, tornarà a posar sobre la taula la tensió entre els diferents corrents viscuda aquest últim mes. Per a molts és la seva última oportunitat d'ensenyar la poteta i guanyar pes en el nou partit.


PACK ANUNCI I PROMOCIÓ - Gotzam\nTARIFES PACK ANUNCI I PROMOCIÓ\nAnunci de vídeo de curta durada Des de 80,00 €\nCerca de vídeos lliures de drets 50,00 €\nCerca de logotips/imatges 5 €/unitat\nConversió de format 27,50 €\nQuè és un anunci de vídeo?\nL’anunci de vídeo és un spot publicitari de curta durada en format MP4. En uns 25-45 segons, mostra les imatges més atractives del teu esdeveniment i un àudio exclusiu. Incorpora textos amb missatges de promoció i una infografia personalitzada.\nAquests anuncis són els elements que més es visualitzen i comparteixen entre els seguidors d’un esdeveniment i els que més inscrits atrauen a les següents edicions. A més, ajuden a millorar la imatge, no sols de la prova, sinó de l’organització i els seus socis.\nEl nostre equip d’edició maqueta l’anunci amb eines professionals i tan sols necessita rebre material audiovisual de les teves edicions anteriors i de l’entorn i els logos de les entitats i patrocinadors que vulguis mostrar.\nSi aquest material no fos de molta qualitat o no tens temps per seleccionar, el nostre equip buscarà les imatges per tu, amb un cost addicional.\nFem servir un guió perquè ens indiquis la informació que vulguis comunicar al teu públic. Durant el procés d’edició de l’anunci t’anirem informant de la seva evolució i podràs sol·licitar canvis abans de donar llum verda al spot finalista.\nNormalment, el vídeo es publica en xarxes socials, blocs, pàgines web o canals de vídeo d’internet com Youtube o Vimeo.\nEl format base és MP4, però es pot convertir a format Instagram o d’altres, amb un cost addicional.\nQuè és una campanya de promoció?\nA més de la difusió en diferents mitjans, podem llançar una campanya de l’anunci a Facebook o Instagram. L’objetiu és ampliar l’audiència, i amb ella, incrementar les inscripcions a l’esdeveniment. Segons la nostra experiència, la publicitat a les xarxes socials és més efectiva i econòmica en tots els aspectes.\nLa difusió es porta a terme a dos nivells: en obert, amb el nostre compte d’anunciant, i en el propi perfil de l’esdeveniment a Facebook, pel qual sol·licitem el permís de publicador.\nCòm es publica?\nEn la creació de la campanya en obert, se selecciona el públic objectiu, l’àrea urbana a on serà visible l’anunci i el període de temps de publicació. Podem configurar també l’anunci per dirigir a les persones que el vegin a la web oficial de l’esdeveniment o la pàgina d’inscripcions.\nSupervisem el funcionament i el rendiment de l’anunci i t’informem de la seva evolució.\nCampanya i supervisió de l’anunci 27,50 €\nComissió oficial de Facebook 5 €/dia publicat\nPACK ANUNCI I CAMPANYA Import\nVídeo bàsic amb cerca de vídeos externs 130 €\nPublicació a Facebook durant 7 dies 35 €\nAlguns dels nostres anuncis


La Fundació TecnoCampus Mataró-Maresme ha publicat les bases per optar a una de les beques per finançar, totalment o parcialment, els estudis de grau | La Clau - Revista gratuïta del Maresme\nLa Fundació TecnoCampus Mataró-Maresme ha publicat les bases per optar a una de les beques per finançar, totalment o parcialment, els estudis de grau\nAquest any augmenten el nombre de places becades i s’introdueixen nous criteris d’assignació. Les beques per aquests estudis passen de 17 a 30 i prioritzaran l’impacte territorial\nLa convocatòria és substancialment diferent a la d’anys anteriors, ja que augmenten el nombre de places becades també beneficiaran especialment els futurs estudiants, sobretot noies, que vulguin cursar graus dels àmbits de les enginyeries\nEl model de beques pretén arribar a més persones i ser més gradual. En funció dels punts que assoleixin, els candidats podran optar a una de les cinc beques pel 100% del preu de la de la matrícula, una de les cinc beques pel 75%, una de les deu beques pel 50% o una de les deu beques pel 25%.\nEl termini per optar a la beca acaba el 22 de maig, i es pot consultar tota la informació a www.tecnocampus.cat/beques.\nUn cop obtinguda una d’aquestes beques, adreçades a nous estudiants de grau, es renoven any a any, mentre duren els estudis, i sempre que no canviï la situació econòmica de la unitat familiar de l’estudiant. El curs 2018-2019, el TecnoCampus ha atorgat un total de 58 beques a la matrícula de grau –entre noves adjudicacions i renovacions-, a les quals cal afegir les 15 beques a esportistes d’alt nivell perquè compatibilitzin esport i formació universitària. La Fundació TecnoCampus hi ha destinat el curs actual uns 300.000 euros, xifra que s’incrementarà amb l’ampliació del programa, de 17 a 30 noves beques, el proper curs.


Escalada en roca per a nens (C.E. Vilassar de Mar) - Pugi a Catalunya\nAnem a escalar un dia complet a roca. Els petits escaladors de l' Centre Excursionista Vilassar de Mar gaudiran d'una increïble experiència d'escalada en roca en el medi natural, on coneixeran els valors dels esports de muntanya i aprendran a escalar en roca posant en pràctica tot l'après i entrenat al rocòdrom.\nInformació sobre el nostre Dia d'escalada en roca:\nL'escalada en roca, és una experiència d'escalada en el medi natural, apta per a tots aquells escaladors de rocòdrom que vulguin conèixer l'escalada a l'aire lliure.\ndates: dissabte 8 de febrer de l' 2019.\nLes places són limitades: 6 escaladors.\nApte per a tots els nens / es escaladors / es de Centre Excursionista Vilassar de Mar.\nedat entre 8 1 17 anys.\nAquesta activitat consisteix en passar tot un dia a la muntanya escalant en roca. És una activitat dirigida a tots aquells nens / es que de forma habitual escalen només en rocòdrom; i l'objectiu d'aquesta sortida és que experimentin l'escalada des d'una altra perspectiva i que coneguin que hi ha més enllà de l'escalada indoor. Coneixeran el material que s'utilitza, aprendran diferents tècniques d'escalada en roca ...\nDurant aquesta activitat es realitzaran vídeos i fotografies que podràs veure, però si el que vols és tenir un vídeo personal del dia d'escalada.\nTotes les activitats són altament segures i pensades per als nens. Sempre amb un guia d'escalada titulat com a tècnic superior d'escalada.\nReserva el teu plaça per al dia d'escalada en roca!\nNo et quedis sense una de les 6 places disponibles.\nSortida des del Maresme, Centre Excurisonista Vilassar de Mar a las 9:30h.\nDurada de l'campament:\nCada dia les activitats comencen a les 9:30h i acaben sobre les 17:30h /18:00h, en el mateix lloc de la recollida.\nCada nen ha de portar el seu menjar per passar el dia: esmorzar, menjar, berenar i aigua.\nNivell de l'activitat:\nLes activitats estan pensades per a realitzar amb nens sense cap nivell específic, però es recomana que els nens ja hagin practicat / practiquen la extraescolar de escalada.\n¡Centre Excursionista Vilassar de Mar ofereix un preu especial en aquestes activitats per promocionar l'esport a la natura als més petits!\nRECORDA UTILITZAR EL CODI\nQuè incloem i altres preguntes\nAquesta activitat d'escalada inclou en el preu:\nDesplaçaments en furgoneta de la zona de recollida i tornada.\nAssegurança mèdica i assegurança de Responsabilitat civil.\nGuia d'escalada, tècnic superior d'escalada.\nMaterial bàsic per realitzar l'activitat. *\nEquipament necessari per a l'activitat (no inclòs)\nPer a cada activitat es necessita un material concret no inclòs: Roba d'abric.\nMotxilla per caminar amb el material.\ndinar, menjar, berenar i aigua.\n*El següent material està inclòs en l'activitat, però si el nen ho té personal, pot fer servir el seu:\nQuina documentació es necessita\nTots els membres escaladors necessiten tenir vigent la targeta federativa, documentació signada de conformitat de l'activitat, documentació signada ... Tots aquests documents han de ser explicats i enviats a l'reservar la teva plaça.\nEls nostres monitors d'escalada\nEn Climb in Catalunya treballem amb professionals de sector de l'escalada amb guies d'escalada altament titulats com a tècnics esportius d'escalada o tècnics superiors d'escalada. La ràtio d'aquestes activitats és de 1 guia d'escalada per cada 6 nens escaladors.\nEs realitzen altres activitats\nAquestes colònies d'escalada estan pensades per a nens fanàtics de l'escalada. Però també sabem que no deixen de ser nens i que hi ha moments que han de desconnectar amb jocs o fins i tot realitzar tasques d'estudis. A les tardes al càmping, serà el moment de desconnectar de l'escalada durant unes hores.\nÉs una activitat privada per a socis PIRI\nAquesta activitat d'escalada en roca per a nens, és una activitat privada per als nens que realitzen l'activitat de extraescolar de l'Piri.\nCom reservo i quantes places hi ha?\nAquesta activitat d'escalada té unes places molt limitades i una pre reserva. Les places mínimes per a la realització d'aquesta activitat és de 6 nens. En el cas de més demanda s'estudiaran les possibilitats. Les reserves es realitzaran segons ordre d'inscripció.\nQuè és la Pre-Reserva?\nA causa que per realitzar aquesta activitat es necessita un mínim d'escaladors, actualment ja està oberta la Pre-reserva. En el moment que tinguem els escaladors mínims per fer l'activitat es tancarà la reserva automàticament.\nEn el degut cas de molt mal temps meteorològic, s'han de cancel·lar totes les activitats.\nQuè t'interessa?campament 3 dies d'aventures per NadalCamp de FontainebleauUn altre


La inscripció és l'acte administratiu mitjançant el qual la Tresoreria General de la Seguretat Social assigna un nombre a l'empresari per a la seva identificació i control de les seves obligacions pel que fa al respectiu Règim del Sistema de la Seguretat Social. Aquest nombre es considera com a primer i principal Codi de Compte de Cotització. La sol·licitud es farà en el model TA.6\nAl Codi de Compte de Cotització Principal es vincularan tots els altres que se li puguin assignar a un empresari. És important assenyalar que l'empresari ha de sol·licitar un Codi de Compte de Cotització (model TA.7) a cada una de les províncies on exerceix activitat, i també en determinats supòsits en què sigui necessari identificar col·lectius de treballadors amb peculiaritats de cotització.\nPer acabar la vostra sol·licitud, us podeu dirigir a l'Administració de la Tresoreria General de la Seguretat Socialmés propera al vostre domicili d'activitat. Si disposeu d'un certificat digital, podeu tramitar la sol·licitud que correspongui dels serveis corresponents situats a "Empreses", en funció que es tracti d'un empresari individual o d'un empresari col·lectiu.


Portada > Noticies > Festa de la Trobada de la Rosa, a Pallerols de Rialb. Paraules del Bisbe d'Urgell, Mons. Joan Enric Vives i Sicília.\nPresentem un recull de les paraules pronunciades pel Sr. Bisbe d'Urgell, Mons. Joan Enric Vives, en la Festa de la Trobada de la Rosa, en el 70è aniversari del pas de sant Josepmaria Escrivà per les terres de la Baronia de Rialb i l'Alt Urgell.\nEl Sr. Bisbe d’Urgell, Mons. Joan Enric Vives i Sicília, dirigí unes paraules a tots els assistents, en vàries ocasions al llarg de la celebració de la Festa de la Trobada de la Rosa, el 2 de desembre de 2007\nEl Sr.Bisbe es dirigí als assistents en quatre ocasions :\nI. A la benvinguda quan va arribar\nII. A la benedicció de la nova imatge de la Mare de Déu del Roser\nIII. A l'homilia de la Missa\nIV. Al Comiat, al final de la Missa.\nAquest recull està extret d'una filmació que no es va gravar íntegrament, de manera que hi ha trams de les seves paraules que s'han perdut. En altres casos, per dificultats de la gravació, no s'acaba d'entendre bé el que diu el Sr. Bisbe. En aquest sentit advertim el següent:\na) Posem en negreta les paraules pronunciades textualment pel Sr. Bisbe.\nb) Quan les paraules no són textuals les posem en negreta i entre parèntesi.\nI. Algunes de les paraules de benvinguda, al arribar a Pallerols\nVa començar amb unes paraules de benvinguda a tots els assistents, entre els quals va reconèixer a alguns vinguts d'Andorra i recordà que aquest dia 2 de desembre hi havia eleccions a Andorra, que ens recordéssim d'aquell país del qual ell n'és el Copríncep.\nI continuà: Molt agraït que aquesta festa d'avui sigui una festa tan joiosa. (Ens acompanya l'alcalde de la Baronia de Rialb, Pere Prat; el Vicari del Prelat de l'Opus Dei, Dr. Antoni Pujals; el meu Vicari General, Mn. Joan Pujol i el rector jubilat de Ponts, des del setembre, Mn. Bonifaci Fortuny).\nSant Josepmaria Escrivà va haver de viure en el seu interior la diferència entre la boira de la vida, les boires, que a vegades ens sembla que no tenen sortida, que no és el que Déu vol, que estem sols, que no ens acompanyen..., i després la joia de la llum quan arriba un signe de la companyia de Déu. Aquí va viure la troballa d'un petit i humil signe: una rosa, que ell va trobar aquí, com una confirmació que Déu volia que no s'angoixés de no donar la vida en el martiri o resistint en la persecució, sinó que marxés per poder fer una obra gran, una gran Obra, de la qual molts de vosaltres en sou testimonis de com us ajuda, com us ha ajudat, aquesta Obra de Déu, que ell duia ja en el cor, amb aquells fills seus amb qui partia cap Andorra i la llibertat.\nPer això avui és un dia molt bonic; per a mi com a bisbe també d'estar aquí amb vosaltres, perquè a més a més ens ha convocat sant Josepmaria amb aquesta festa dels 70 anys. (. . . )\nVa parlar de l'Advent, temps de Maria, citant el Sant Pare Pau VI a la Marialis Cultus, la Verge Immaculada que ens dóna Jesús, com a Mare de Déu. Va dir textualment:\nÉs el temps marià més important, encara potser més, litúrgicament, que el mes de maig,\nA la benvinguda i rés de l’Àngelus.\nDesprés de la benedicció de la nova imatge de la Mare de Déu del Roser, a l’inici de la processó.\nA l’homilia, durant la Missa.\nParaules de Comiat, al acabar la Missa.\nIII. Algunes de les paraules pronunciades a l'homilia durant la Missa\nMolt estimats tots, germanes i germans en el Senyor, que ara aguantem una mica el fred, però també ens va bé perquè ens fa adonar que necessitem del sol.\nÉs la festa de la Trobada de la Rosa a Pallerols de Rialb. Una festa estimada i preparada durant molt de temps, no només setmanes o mesos sinó tant de temps de tots aquells que han resseguit les traces d'aquells moments històrics que vivia sant Josepmaria i els seus set acompanyants quan junts travessaren el país de forma clandestina per poder arribar a Andorra.\nQuina joia també la meva, ara que presideixo humilment aquell país com a bisbe copríncep, veure que un cop més fou país d'acollida i ho fou per a un sant. Ell ho va portar sempre molt al cor. Després va voler venir a l'entrada a Andorra d'un antecessor meu, Mons. Iglesias Navarri, el bisbe Ramon, a la seva presa de possessió; en tenim les fotos. Estic content que la Prelatura vagi triar aquella foto entre moltes d'altres de molt boniques, perquè estigués en aquell fantàstic volum de fotografies de tota la vida del sant, que recorda Andorra, l'amor que ell li va tenir, l'estimació per a aquell petit país que el va acollir tan bé. El rector d'aquella època, els andorrans d'aquella època... Es pogué refer i pogué continuar. És bonic ser país d'acollida de sants. I el pas dels sants ens ha de marcar.\nSobre aquell pas de sant Josepmaria fins a Andorra s'ha editat un llibre que recull tot aquells escrits i l'itinerari seguit, amb les fotos d'aquells dies. Aviat, la setmana entrant, serà presentat aquest llibre a Andorra de forma ben solemne. Ja us arribarà.\nAquí a Pallerols, a poc a poquet, s'hi ha anat deixant petjada restauradora i continuarà. L'Associació d'Amics del Camí de Pallerols de Rialb a Andorra volen encara anar-lo millorant. I per a nosaltres és un gran goig.\nSetanta anys, doncs, es compleixen d'ençà que, en el 1937, sant Josepmaria passà per aquí i visqué un moment inoblidable, d'aquests que es donen a la vida de les persones, també dels sants, que no deixen mai de ser molt humans. Fou moment de deseiximent, de soledat, de tristesa... No per uns pecats, que a vegades provoquen una tristesa bona perquè ens fa sortir del pecat, sinó una tristesa més angoixant, difícil, dura, com aquella. Un eco d'aquella tristesa que el Senyor va voler viure a l'hort de Getsemaní. "El meu cor està trist", deia Jesús. Patia per si era la voluntat del Pare.\nTambé aquí sant Josepmaria Escrivà vivia, fa setanta anys, aquell seu moment de Getsemaní. Com Jesús - humanament podem pensar-ho- es preguntava el que calia fer: ¿He de marxar?, he d'escapar-me?, encara he de predicar més el Regne?, he de fer altres miracles?, m'he de manifestar amb altres noves maneres?, . . . o ja és l'hora. L'hora de passar d'aquest món al Pare. L'hora de la glòria, però que passa per la creu.\nAquest és el Getsemaní de Jesús, amb les oliveres d'aquell hort, aquell lloc de repòs, de descans, a mig camí de Betània, on hi tenia els seus amics Llàtzer, Marta i Maria, on el Senyor es retirava i especialment en aquells dies que estaven a punt de celebrar la Pasqua a Jerusalem.\nA Pallerols, Maria va protegir un fill seu, el va treure del dolor, de la misèria en què un, a vegades, li sembla que està, del dol, de la tristesa i de les llàgrimes. El Senyor permet que passem per moments així. Però sempre -no ho dubteu mai, sempre!-, arriba la seva gràcia que ens en treu, que ens n'allibera, duri més o duri menys. La boira no és el destí de la creació; la boira, la tenebra, la tristesa o la creu són moments de l'existència. Però Crist és el sol que tot ho il·lumina i venç. També les nostres boires, també la boira del món. Aquí Maria ho va fer sentir a un fill seu estimat, en camí de la santedat.\nJo només us ho indico: una rosa. Com ens ha de fer pensar una rosa! Perquè una rosa, a Catalunya sobretot, una rosa aquí es dóna per Sant Jordi, i el dóna l'enamorat a l'enamorada -li ho devien explicar a sant Josepmaria algun d'aquells joves, que ben segur també n'hi havia de catalans-. Avui li ha donat l'enamorada a l'enamorat. La rosa de fusta que trobava era un signe de l'Amor. El confirmà que calia anar a Andorra, que calia anar a França, que calia retornar a Espanya per poder anar fent el seu camí. I ell marxà amb pau, consolat. Maria aquí li va donar consol.\nEstiguem aquí al Pirineu, o a Barcelona, o estiguem per tot Catalunya, o estiguem a Roma, o estiguem a Tombuctú... pensem en Pallerols en els moments difícils de la nostra vida.\nDemanem, doncs, avui, en aquesta eucaristia de la festa de la Rosa, en el setantè aniversari d'aquell moment intens de presència de Maria en la vida de sant Josepmaria Escrivà i que és referent avui per a tots nosaltres, demanem aquesta gràcia del consol. I posem-hi avui tantíssimes intencions com vulguem.\nJo avui n'hi poso una, ho entendreu de seguida. Perquè a Andorra avui hi ha eleccions a tots els Comuns. En aquí, camí d'Andorra, a sant Josepmaria Escrivà li demanem avui que protegeixi també aquest petit país que és per a mi tan important per a la meva cura pastoral. Però li demanem més. Per tantes altres intencions, sobretot per les persones que puguin passar moments de crisi, de boira, de dificultat, especialíssimament els joves, els malalts, les famílies provades per una vellesa dura d'un membre seu, d'una malaltia greu, d'un moment de pèrdua del nord d'alguns adolescents i joves que a vegades abandonen, o sembla que abandonin, el tresor rebut.\nDe totes aquestes i tantes intencions, totes aquelles que porta la Prelatura a Catalunya, totes les de la nostra Baronia de Rialb, del Bisbat d'Urgell, com tants i tants dels que avui som aquí reunits o que avui miren aquí amb amor.\nDe tot cor doncs posem-nos a la presència de Déu demanant-li el seu perdó i la seva gràcia.\nIV. Algunes paraules del Comiat, al acabar la Missa\nJo crec que el Senyor premiarà també una mica aquest fred que hem tingut durant la missa. Però estem molt contents. Jo li vull dir a Mn. Antoni Pujals que aquí, al Bisbat d'Urgell, sempre hi tindrem un gran tresor, que és aquest lloc. Hi ha molts llocs de Sant Josepmaria Escrivà, no cal dir-ho: des de les terres de Barbastre, fins a Torreciutat..., a Roma on ell va morir d'aquella manera sobtada. Però a Pallerols hi tenim la seva nit. Que és important. A Jerusalem tot és molt bonic, però Getsemaní és realment molt impressionant. Doncs que també Pallerols sigui "el Getsemaní" de sant Josepmaria. I que molts hi vingueu, per trobar el consol de Maria.\nJo, un cop més, no puc sinó felicitar tota la Prelatura per tots els serveis que fa a l'Església. Jo vull dir-ho aquí d'una forma ben pública, tot el bé que vosaltres feu d'una manera callada. Jo crec que avui els membres de l'Obra sou una gran esperança per a tota l'Església universal. Per al sant Pare, per als bisbes, per aquest humil bisbe d'Urgell, que també us necessita molt que l'ajudeu en tot el que podreu, que ja sé que ho feu i ho fareu. La vostra oració, sobretot, i el vostre apostolat. Però ens agradaria molt que aquesta col·laboració hi pogués ser ben gran, de la Prelatura i en tot el que vosaltres feu. Aquí hi ha alguns testimonis. Per exemple hi ha Mn. Enric Moliné, que ens ajuda moltíssim; l'episcopologi ja publicat li deu molt de treball; els bisbes li devem molt, que faci bé la nostra història.\nJa veieu que em sembla que a pesar del fred estem contents. Que el cor és ardent. Hem viscut una joisíssima eucaristia. Agraeixo a l'Il·lm. Sr. Alcalde tot el que ha fet i el que farà. Tenim la sort que l'Alcalde de la Baronia de Rialb és de Pallerols, i ja venia a escola aquí, a la rectoria, i que hi té tants bons records. Sap comprendre també que un lloc així és per a tot el món. Penseu que un poble que ha tingut la sort que un sant hi hagi viscut un fet tan únic, com el que hi va viure sant Josepmaria, el fa molt universal. Pallerols està clavat en el cor de l'Església universal.\nEns hem allargat una mica en la celebració, però hem estat molt a gust. Tots hem de donar gràcies per la santa missa tan ben viscuda. Per aquesta imatge molt bonica de la Mare de Déu que heu tingut molt d'encert de tornar a posar aquí, a l'església. Restaurant-la, l'heu tornada a fer viure.\nI bé, res més. Un bon Advent. Que el Senyor, que és el nostre foc, ens escalfi per portar aquest foc a tot arreu d'on heu vingut.\nRebeu ara aquesta benedicció que us dono de tot cor.\nPallerols de Rialb, 5 de desembre de 2007


Presentada la 6ª edició de la Unirun, la Cursa de les Universitats | Atletisme Català\nInici Curses Presentada la 6ª edició de la Unirun, la Cursa de les Universitats\nLes ciutats de Barcelona i Sant Adrià de Besòs acolliran el proper 1 de març la sisena edició de la UNIRUN, La Cursa de les Universitats. La prova està promoguda per les 12 Universitats catalanes de la mà de l’ECU (Esport Català Universitari), amb el suport de la Secretaria General de l’Esport, l’Ajuntament de Barcelona i l’Ajuntament de Sant Adrià de Besòs, el patrocini d’adidas i organitzada per Gaudium Sports.\nLa UNIRUN s’ha presentat a l’Antiga Fàbrica Estrella Damm. La Dra. Margarita Arboix, Rectora Magnífica de la Universitat Autònoma de Barcelona, ha assenyalat que és una satisfacció que la Unirun vagi creixent any rere any i que és molt important que l’esport formi part de tots i totes en totes les etapes de la vida. El Sr. Joan Callau, Il·lustríssim Alcalde de l’Ajuntament de Sant Adrià de Besòs, ha destacat que la Unirun uneix 2 ciutats i 12 Universitats en una fantàstica matinal d’esport popular. El Sr. Gabriel Arranz Herrero, Director de Promoció i Esdeveniments Esportius de l’Institut Barcelona Esports, ha remarcat que la Cursa de les Universitats s’està consolidant i que té un gran futur per endavant. És una gran oportunitat per a fer esport rodejat de gent jove.\nPer una altra banda, el Sr. Pere Vilà, Representant Territorial de l’Esport a Barcelona, ha agraït la tasca de les Universitats envers la promoció esportiva dels més joves.\nLa UNIRUN col·labora enguany amb els Programes Socials de la Fundació Autònoma Solidària. L’acció social universitària, que compta amb la participació voluntària d’estudiants, contribueix a la reinserció social de persones internes en centres penitenciaris; fa més amena l’estada d’infants ingressats en centres hospitalaris; acompanya persones refugiades; i garanteix la igualtat d’oportunitats d’infants i joves que es troben en una situació de desavantatge educatiu.\nEl padrí de la sisena UNIRUN és el Sr. Pau Navarro, estudiant de la UAB, internacional júnior i una de les promeses emergents de l’handbol espanyol, que va patir un aparatós accident de cotxe el setembre de 2018. Molts mesos a l’hospital, recuperant-se de les ferides patides, i un llarg procés de rehabilitació a l’Institut Guttmann, ha fet que en Pau es plantegi nous reptes per al futur.\nCadascun dels participants ha de dur la samarreta de la Universitat a la qual representa i que faciliten els organitzadors a la Fira del Corredor, que se celebrarà a la planta adidas del Corte Inglés de l’Avinguda Portal de l’Àngel, el divendres 28 de febrer i el dissabte 29 de febrer, de 10 a 20h.\nLa UNIRUN arrencarà a les 9:30h. des del Parc dels Auditoris del Fòrum. La competició tindrà lloc en un circuit de 6.779 metres, que és exactament la distància de la clàssica competició de rem anglesa entre les Universitats d’Oxford i Cambridge.\nLa participació està oberta a tothom. Poden competir alumnes universitaris, ex- alumnes, futurs estudiants, professors, treballadors, proveïdors, familiars o simpatitzants d’alguna de les Universitats catalanes.\nLes inscripcions per a la sisena edició de la UNIRUN poden fer-se a l’apartat d’inscripcions de la pàgina web oficial de la cursa www.unirun.cat fins al dia 25 de febrer o fins que s’arribi a la xifra de 5.000 participants.


LA BIBLIOTECA VALENCIANA REP LA DONACIÓ DE 18.000 EXLIBRIS DEL COL·LECCIONISTA VICENTE MARTÍNEZ YUSTE – Sinergias · Art Visual i Escènic\nTambé inclou 55 matrius d’impressió d’exlibris, 1 caixa amb 8 burins i 1 llibre sobre el gravat holandés del XVI\nLa Biblioteca Valenciana Nicolau Primitiu ha acceptat la donació d’exlibris en paper i motles de gravats de fusta (xilografies) del col·leccionista Vicente Martínez Yuste.\nLa donació l’ha fet la seua filla perquè la Biblioteca Valenciana en garantisca la conservació, la unitat i la disponibilitat per al públic i els investigadors.\nEs compon de 57 caixes amb 18.000 exlibris de procedències diferents. Vicente Martínez Yuste va començar a col·leccionar des de molt jove, relacionant-se amb aficionats d’altres països. Les caixes inclouen gravats d’Itàlia, Suècia, Hongria, Suïssa, Romania, Txecoslovàquia, Polònia, el Canadà, Rússia, el Brasil, Dinamarca, Bèlgica, Alemanya, Portugal, Estònia, els EUA i Espanya.\nEls exlibris són marques de propietat, generalment en forma d’estampació, gravat o etiqueta, que es poden trobar en el revers de la coberta d’alguns llibres o en alguna de les primeres pàgines. Presenten informació referent del propietari del llibre, així com una il·lustració relacionada amb ell.\nLa donació es completa amb 57 publicacions relacionades amb l’exlibrisme, 55 matrius d’impressió d’exlibris, una caixa amb 8 burins, 1 llibre sobre el gravat holandés del XVI, 3 gravats en planxa de metall, 1 planxa de metall sense gravar i 8 peces de fusta de boix.\nEls motles es corresponen amb gravats que ell encarregava fent prèviament un esbós. S’hi inclouen els que pertanyen a un quadernet que va fer Vicente Martínez sobre el tema dels Deu Manaments.\nTota la documentació que integra aquesta donació es posa al servei de la investigació històrica i cultural.


La Lande-Saint-Léger - Viquipèdia, l'enciclopèdia lliure\n49° 17′ 58″ N, 0° 21′ 52″ E / 49.2994°N,0.3644°E / 49.2994; 0.3644Coord.: 49° 17′ 58″ N, 0° 21′ 52″ E / 49.2994°N,0.3644°E / 49.2994; 0.3644\nLa Lande-Saint-Léger és un municipi francès situat al departament de l'Eure i a la regió de Normandia. L'any 2007 tenia 283 habitants.\nEl 2007 la població de fet de La Lande-Saint-Léger era de 283 persones. Hi havia 110 famílies de les quals 22 eren unipersonals (13 homes vivint sols i 9 dones vivint soles), 40 parelles sense fills, 44 parelles amb fills i 4 famílies monoparentals amb fills.\nEl 2007 hi havia 151 habitatges, 104 eren l'habitatge principal de la família, 41 eren segones residències i 7 estaven desocupats. 147 eren cases i 2 eren apartaments. Dels 104 habitatges principals, 85 estaven ocupats pels seus propietaris, 17 estaven llogats i ocupats pels llogaters i 2 estaven cedits a títol gratuït; 4 tenien dues cambres, 21 en tenien tres, 22 en tenien quatre i 56 en tenien cinc o més. 74 habitatges disposaven pel capbaix d'una plaça de pàrquing. A 52 habitatges hi havia un automòbil i a 44 n'hi havia dos o més.\nPiràmide de població de La Lande-Saint-Léger el 2009.\nEl 2007 la població en edat de treballar era de 188 persones, 137 eren actives i 51 eren inactives. De les 137 persones actives 125 estaven ocupades (69 homes i 56 dones) i 11 estaven aturades (7 homes i 4 dones). De les 51 persones inactives 19 estaven jubilades, 17 estaven estudiant i 15 estaven classificades com a «altres inactius».\nEl 2009 a La Lande-Saint-Léger hi havia 102 unitats fiscals que integraven 272 persones, la mediana anual d'ingressos fiscals per persona era de 16.539,5 €.\nDels 11 establiments que hi havia el 2007, 1 era d'una empresa alimentària, 4 d'empreses de construcció, 2 d'empreses de comerç i reparació d'automòbils, 3 d'empreses de serveis i 1 d'una entitat de l'administració pública.\nDels 4 establiments de servei als particulars que hi havia el 2009, 1 era un guixaire pintor, 1 lampisteria i 2 electricistes.\nL'any 2000 a La Lande-Saint-Léger hi havia 20 explotacions agrícoles que ocupaven un total de 869 hectàrees.\nBonneville-la-Louvet (3,3 km)\nLe Torpt (3,6 km)\nLa Chapelle-Bayvel (4,4 km)\nVannecrocq (4,7 km)\nBeuzeville (5,0 km)\nFort-Moville (5,2 km)\nQuetteville (5,4 km)\nLes Authieux-sur-Calonne (5,6 km)\nSaint-André-d'Hébertot (6,0 km)\nA Wikimedia Commons hi ha contingut multimèdia relatiu a: La Lande-Saint-Léger\nRésumé statistique[Enllaç no actiu] Fitxa resum de dades estadístiques de La Lande-Saint-Léger a l'INSEE.\nÉvolution et structure de la population[Enllaç no actiu] Fitxa amb el detall de dades de La Lande-Saint-Léger a l'INSEE\nObtingut de «https://ca.wikipedia.org/w/index.php?title=La_Lande-Saint-Léger&oldid=30331497»\nLa pàgina va ser modificada per darrera vegada el 11 juny 2022 a les 20:20.


Mascotes i emergències – Cavall Fort\nMascotes i emergències\nTeniu un gat, un gos o un ocell a casa? Us expliquem què heu de fer si un dia heu de sortir de casa per una emergència.\nElls també s’espanten!\nQuan hi ha una emergència els animals de companyia també tenen por, s’estressen i poden tenir un comportament diferent del que tenen normalment. Pot ser que s’escapin i per això és important que els vigileu per protegir-los.\nSi heu de marxar de casa per una emergència, agafeu la cartilla del veterinari, una cistella de transport, i, si teniu un gos, corretja i morrió.\nEl vostre animal porta les dades de contacte ben visibles: el nom i el telèfon al collar o a la gàbia.\nLes dades del xip estan actualitzades.\nTeniu una foto del vostre animal al mòbil, per si l’heu de buscar.\nSi us separeu de la mascota, contacteu amb l’ajuntament del vostre municipi perquè us diguin qui s’encarrega de recollir els animals perduts.\nMés consells de Protecció Civil per a nens i nenes


La Llum groga: Vull un Spiderman programable!!!\nPublicat per Llum a les 8:40\nEi! Això podria estar al meu "pou dels desitjos ximples". Potser que me'n pensi un jo també i faci el mateix!\n14 d’octubre de 2007 a les 11:34\nQuina cançó, Lluna, boníssima! És clar, jo pensava, no sé què té d'estrany, si és una cançoneta molt cursi, però quan diu que ha d'acabar aquell nivell (i posa els braços com si agafés el pad)... quin fart de riure! D'on han dortit aquests penjats? Ah, i la darrera frase és molt gran, sí, però crec que tristament això passa més del que creiem, potser no tan bèstia, però és lleig fer un regal pensant en un mateix, oi?\nEi, que la plana del Corte Inglés no em deixa veure l'Spiderman Programable, què redimonis és això? Ho anuncien per la tele ara (que ja entrem en campanya de Reis)? Hauré de mirar la tele algun dia, doncs...\n14 d’octubre de 2007 a les 12:31\nJajaja que bo... està bé això que comenci d'una manera i després li donin la volta a la truita!\nAixò dels auto-regals és perillós! perquè si ho fas servir molt et diuen que t'ho has comprat per a tu, i llavors la tàctica és fer-ho d'amagat ... Per això jo agafo la càmera digital al pare quan ell no hi és :D (encara que va ser un regal de tots, que jo íntegrament no puc permetre'm aquestes despeses...)\n14 d’octubre de 2007 a les 15:38\nJeje, Tirai, jo és que sóc com una criatura i quan ve aquesta època no puc mirar la tele...\nSí, XeXu, la cançó comença una mica cursi, però... quin fart de riure! No ho sé, d'on surten, aquests penjats. A mi em van enviar el link fa uns dies.\nAra a mi la plana del corte inglés tampoc em deixa veure l'spiderman. Hi pots anar a la web de Bizak, des d'allà es veu. Però, com que és una novetat, hi ha pocs llocs on hi sigui.\nSí, Laia, suposo que és la gràcia de la cançó :-) I ja, ja, això dius de la càmera, eh! És com la X-box del trio aquest :-) Per això jo dic que vull l'spiderman per mi! Perquè si el comprés per algun dels nens... estaria clar que el compro per jugar-hi jo!\n14 d’octubre de 2007 a les 16:37\nxorra ??? ... això té connotacions sexuals, oi ??? ... salut\n14 d’octubre de 2007 a les 18:49\nConnotacions sexuals? No home, només les que surten a la cançó! Que jo amb l'spiderman només hi vull jugar com si fos una nena de 6 anys!\n14 d’octubre de 2007 a les 19:16\nVal, val, no llegiré la resta de post...de moment.\nEl video es genial i crec que es perfecte per la Denea apassionada de les videoconsoles que juga amb el seu home :-P\n14 d’octubre de 2007 a les 20:34\nEi, Jo Mateixa, em sembla que la del vídeo no deu estar massa contenta de la consola de l'home :-)\nDe la consola no, però si al final acaba consolant-la.... :-P ni que sigui entre partida i partida, jajajajajajajajajaja.\nPer cert, no he acabat d'entendre això de L'Spiderman programable??? es que l'enllaç que has posat no està disponible :-(\n14 d’octubre de 2007 a les 20:57\nSi al final el mossèn tindrà raó i el post tindrà connotacions sexuals :-)\nL'Spiderman programable és un Spiderman amb un comandament a distància, que el pots fer moure, i el pots programar perquè faci determinats moviments. L'enllaç va a estones.\n14 d’octubre de 2007 a les 21:05\nNo puc veure aquest Spiderman!\nI m'he rigut molt amb la cançó!! Quant mal han fet els videojocs a les relacions de parella! jajaja\nSembla que estàs una mica més animadeta no?\n14 d’octubre de 2007 a les 23:28\nL'Spiderman va a estones, Terra, ara es pot, ara no es pot.\nNo ho sé, si estic més animada. Però em vaig prometre que no en parlaria, i no en parlaré!\n15 d’octubre de 2007 a les 19:51


‘Borgen’, la política real\nPublicat el 11 maig, 2015 per Marc Bataller @marcbataller a Sèries |\nUs faré una confessió. Feia mesos que molta gent em recomanava que mirés Borgen, però em feia mandra. Una sèrie danesa, bufff!!! Fins que un dia, fent un reportatge sobre les sèries que miren els polítics i que Els Bastards vam publicar la setmana passada, vaig parlar amb el líder d’ICV, Joan Herrera, i em va insistir que Borgen és un dels millors productes que es pot veure actualment. Fins i tot, l’ecosocialista feia broma recordant que la primera ministra, Birgitte Nyborg, anava en bicicleta al Parlament, igual que ell. Com que en aquells moments no tenia cap sèrie en cartera (just havia acabat The Walking Dead i no sabia si començar la tercera temporada de Homeland, que encara tinc pendent) vaig decidir donar-li una oportunitat. I noi, quina gran troballa! Al cap de cinc minuts ja estava atrapat en les històries de Nyborg, la primera dona que arriba a ser primera ministra a Dinamarca; el seu assessor, Kasper Juul; les picabaralles entre laboristes i moderats o l’estreta relació entre la política i els mitjans de comunicació, plasmada amb la presentadora de televisió Katrine Fonsmark. Quan es va acabar el primer capítol, em vaig aixecar del sofà i vaig aplaudir tot sol. Havia entrat de ple al món de Borgen i ja no en puc sortir. Sense cap mena de dubte, la puc qualificar com una sèrie de culte.\nBorgen, però, no és nova. Al contrari. És de l’any 2010, té tres temporades i ja s’ha acabat, però ara sembla que està arribant amb força a casa nostra i el boca-orella l’està convertint en un fenomen. No us espereu un nou Frank Underwood de House of Cards ni tampoc una versió europea de l’Ala Oest de la Casa Blanca. Borgen tracta de la política quotidiana, de la política real. No hi ha grans coets d’artifici. És el dia a dia de la primera ministra, que ha de fer continus equilibris per mantenir la cohesió dins del seu govern multicolor, format per tres partits diferents amb totes les complicacions que això suposa. Salvant les distàncies, un escenari semblant al del tripartit català.\nPerò Borgen —és el nom amb el qual es coneix el castell danès de Chiristiansborg, que acull el Parlament, l’oficina del primer ministra i la Cort Suprema— també tracta sobre com l’estressada vida d’una primera ministra té nefastes conseqüències en el seu entorn familiar més proper amb el marit i dos fills. Significativa és l’escena en què un dels col·laboradors de Nyborg, Bent Serjo, li recorda que el seu partit ha lluitat des de sempre perquè els danesos puguin conciliar la vida laboral i la familiar i a l’hora de la veritat els alts càrrecs del govern són els primers que no poden fer-ho.\nLa gran virtut de Borgen, doncs, és que és creïble, encara que, en alguns moments, la relació amb els mitjans és més ficció que realitat. A més l’espectador se sent molt més identificat amb el sistema polític danès, semblant al nostre, que no pas amb el nord-americà i no cal que faci una master class com alguns cops passava a l’Ala Oest o House of Cards. Fins i tot, la primera ministra d’Escòcia i successora d’Alex Salmond, Nicola Sturgeon, s’ha declarat fervent admiradora d’aquest drama polític.\nPer tots aquests motius i, sobretot si us agrada la política, un recomano que no us perdeu Borgen —la trobareu a la xarxa, penjada al Yomvi de Canal Plus o en DVD—. I si encara no us he convençut us deixo el tràiler.


La Universitat de Barcelona serà present a la primera fira virtual per als futurs estudiants universitaris – Lo Campus diari\nLa Universitat de Barcelona serà present a la primera fira virtual per als futurs estudiants universitaris\nCRUE Universitats Espanyoles posa en marxa UNIferia, la primera fira virtual per ajudar els estudiants que aquest curs han de decidir el seu futur acadèmic. La Universitat de Barcelona serà present en la primera edició d’aquesta fira, que reunirà 52 universitats espanyoles. L’objectiu és informar en línia i de manera personalitzada sobre l’oferta acadèmica de grau de les universitats, i també sobre els diferents sistemes d’accés, les beques, i els passos necessaris per poder cursar estudis superiors.\nDe l’1 al 5 d’abril, una plataforma virtual permetrà als futurs universitaris vèncer les fronteres geogràfiques i temporals, i informar-se i interactuar amb els diferents serveis d’informació i orientació de les institucions participants, amb un format modern i accessible.\nUNIferia és una plataforma responsiva que s’adapta als dispositius mòbils. A través de canals de xat, l’usuari podrà rebre atenció personalitzada del personal especialitzat en informació i orientació de cada universitat. En el punt d’informació principal es podrà trobar informació general sobre el sistema universitari espanyol, així com un cercador per localitzar estudis de les universitats participants a la fira. Les cerques es podran fer per branca de coneixement, per àmbit geogràfic, etc.\nConèixer l’oferta dels nous títols de grau, els diferents sistemes d’accés a la universitat, i les opcions de beques o d’internacionalització poden ser factors decisius per al futur professional dels joves. Per aquesta raó, els Serveis d’Informació i Orientació de les universitats espanyoles (SIOU) ha treballat per posar en marxa UNIferia, una eina que millora els canals de comunicació i garanteix la igualtat d’oportunitats sense les limitacions que tenen les tradicionals fires d’educació superior.\nAquesta primera edició d’UNIferia suposa el primer pas per a futurs projectes que vol desenvolupar la CRUE amb el propòsit d’obrir també l’oferta formativa de postgrau i facilitar la internacionalització de les institucions participants.♦\nEl grup de música urbana Lildami guanya el Premi Cerverí 2019 a la millor lletra en català de l'any ...


TRAIL RUNNER: 2009-05-10\nEl Circuit Català de Curses de Muntanya continua a Paüls\nEl proper diumenge 24 de maig es disputarà una nova edició de la Cursa de Muntanya de Paüls, segona prova puntuable del VII Circuit Català de Curses de Muntanya de la FEEC i organitzada per la Unió Excursionista de Catalunya de Tortosa.\nEl circuit d’aquesta edició té un recorregut de 23,10 quilòmetres i uns 3.800 metres de desnivell acumulat i és pràcticament calcat al de l’any passat. Es desenvolupa pel terme municipal de Paüls, un dels paratges més impressionants del “Parc Natural dels Ports”.\nLa sortida serà des de la plaça Major de Paüls (Baix Ebre), a les 9 h per les dones i a les 9.15 pels homes. Primer faran un volt pels empinats carrers del poble, amb la intenció d’estirar la carrera abans de la pujada cap al Montsagre i així evitar el col·lapse que es produïa en l'entrada del sender. Seguidament es continua l’ascensió cap a la Mola Grossa (1.044 m), primer cim de les quatre que conformen el recorregut, passant abans per l'espectacular forat de la Finella. Un fi, un recorregut espectacular com sempre, que acabarà altra vegada a Paüls després d’haver assolit quatre cims de notable bellesa.\nTot el recorregut estarà senyalitzat amb cinta plàstica d’abalisar (vermell i blanc) i cartells indicadors. Existiran referències quilomètriques en les zones d'avituallament. Hi haurà 7 avituallaments (3 de sòlids).\nEl preu de la inscripció és de 18 € pels federats i de 24 pels no federats. El lliurament de dorsals es farà el dissabte 23 de 17 a 20 h al Casal Municipal i el mateix dia de la cursa entre les 7 i les 8.15 h.\nPodeu completar-ho tot plegat consultant el web de la cursa.\nPublicado por Héctor en 21:22 No hay comentarios: Enlaces a esta entrada\nCURSA DE MUNTANYA ARRUIX DE SANTA FE\nLa muntanya de Santa Fe, situada a les acaballes de la serra de Sant Joan, és un lloc emblemàtic i de trobada de la gent d’Organyà (anomenats ganxos) per la segona Pasqua. Amb la seva ermita al cap d’amunt, s’eleva 1210 m. per sobre el nivell del mar, sent un mirador excel·lent de la Vila d’Organyà i els seus contorns (serres del Cadí, Boumort i Port del Comte, Valls de Cabó, Montanissell i Romanins, Congosts dels Tres Ponts i els Espluvins...).\nL’Arruix de Santa Fe neix en motiu de la celebració del 25è Aniversari dels Bombers Voluntaris d’Organyà. El recorregut s'inicia al museu de les Homilies d’Organyà, passa pel nucli antic de la vila, la històrica masia de Caselles i seguint l’itinerari realitzat pel Mn. Cinto Verdaguer finalitza a l’ermita de Santa Fe.\nLa cursa forma part del Circuit FER (1r. Circuit de curses de muntanya de l’Alt Urgell). Transcorre al llarg de 5km. amb un desnivell positiu de 670 m.\nPer a més informació: arruixsantafe @ gmail.com Font: http://www.bombersorganya.cat/arruix.htm\nPublicado por Héctor en 21:06 No hay comentarios: Enlaces a esta entrada\nEl Circuit Català de Curses de Muntanya continua a...


Concert de Fábia Rebordao l’1 d’octubre a les 20.30 h amb motiu del I Festival de Fado d’Andorra | Cultura\nEl conseller de Cultura i Promoció Turística, Miquel Canturri, i el cònsol honorari de Portugal a Andorra, José Manuel da Silva, han presentat avui el I Festival de Fado d’Andorra, una iniciativa cultural que tindrà lloc al Centre de Congressos d’Andorra la Vella el proper 1 d’octubre amb el concert de Fábia Rebordao, considerada una de les veus de referència del nou Fado i una de les artistes portugueses amb més projecció avui dia. El recital permetrà el públic endinsar-se en la tradició i la cultura de Portugal d’una manera molt personal.\nEl Festival de Fado és un gran esdeveniment cultural que actualment es fa a 16 grans ciutats d’Europa, Àfrica, Amèrica Llatina i Àsia. En aquesta edició està dedicat al tema de Lisboa i enguany el Festival aterra a Andorra amb vocació de quedar-se al país. Es tracta d’una cita molt consolidada a Madrid, on s’han fet 11 edicions, i a Barcelona, on enguany se’n farà la 4a. De fet, els actes d’Andorra estaran connectats amb el Festival de Fado de Barcelona, que tindrà una durada de 2 dies.\nLa inclusió d’Andorra al Festival de Fado respon a la col·laboració institucional sorgida arran de la visita al Comú d’Andorra la Vella de la cònsol general de Portugal a Barcelona, Ana Coelho, el 20 de novembre del 2020. El concert de fado és una mostra més, ha dit el conseller Miquel Canturri, de les bones relacions amb la comunitat lusitana a Andorra, molt activa especialment en l’àmbit de la cultura.\nL'objectiu d'aquest festival és el de promoure el fado a l'exterior i divulgar la llengua i cultura portugueses i, alhora, una oportunitat per projectar els artistes portuguesos al panorama internacional. Així ho ha dit el cònsol honorari de Portugal, José Manuel Da Silva, que anima a viure el concert de Fábia Rebordao, una de les veus predominants del fado actual que ha reformat afegint-hi influències del soul, la bossa nova, la música capverdiana, el blues i el jazz. Rebordao té tres discos publicats, el darrer dels quals, 'Eu Sou', ha sortit al mercat aquest any.\nLes entrades per al concert ja es troben a la venda a un preu de 20 euros a andorralavella.ad/entrades. L’aforament serà d’unes 450 persones, la meitat de l’auditori del Centre de Congressos, tal com estableixen les limitacions sanitàries actuals.\nEl concert de Fábia Rebordao és el plat fort d’una jornada que el divendres 1 d’octubre a la tarda inclourà la projecció de la pel·lícula ‘Lisbon Story’ de Wim Wenders, i de la conferència ‘Lisboa, cuna del fado’ que impartirà Tiago Torres da Silva. Les dues activitats, que es faran a la sala La Consòrcia del Centre de Congressos, són gratuïtes però amb un aforament limitat a 50 persones.